இரண்டு மாதமாக தொடர்ந்து கொந்தளிக்கும் ஹவாய் எரிமலை.. நாசா வெளியிட்ட அதிர்ச்சி புகைப்படம் ஹவாய்: அமெரிக்க மாநிலங்களில் ஒன்றான ஹவாய் தீவில் கடந்த இரண்டு மாதமாக எரிமலை தொடர்ந்து வெடித்து வருகிறது. அமெரிக்க மாநிலங்களில் ஒன்றுதான் ஹவாய் தீவு. மக்கள் அதிகளவில் சுற்றுலா செல்லும் நாடுகளில் இந்த தீவும் முக்கியமான இடத்தில் உள்ளது. இந்த தீவு பார்க்க எந்த அளவுக்கு அழகாக இருக்குமோ அதே அளவிற்கு மோசமானதும் கூட. கடந்த இரண்டு மாதமாக தினமும் இங்கே எரிமலை வெடித்து வருகிறது. என்ன எரிமலை மத்திய பசுபிக் கடல் அருகே இருக்கும் இந்த தீவில் எரிமலை வெடித்துக் கொண்டுள்ளது. ஹவாய் தீவில் மிகவும் தீவிரமான நிலையில் வெடிக்கக்கூடிய வகையில் பல எரிமலைகள் இருக்கிறது. கிலாயூ எரிமலைதான் அங்கு வெடித்துள்ளது. எரிமலையை தொடர்ந்து அங்கு வரிசையாக நிலநடுக்கம் ஏற்பட்டுள்ளது. எத்தனை தடவை இந்த கிலாயூ எரிமலை நேற்று கூட வெடித்துள்ளது. இந்த ஒரு எரிமலை மட்டும் கடந்த இரண்டு மாதத்தில் 23 முறை வெடித்துள்ளது.இந்த தொடர் வெடிப்பு காரணமாக அங்கு ஊர் முழுக்க எரிமலை குழம்பு பரவி இருக்கிறது. எரிமலை மொத்தமாக வெடித்த காரணத்தால் மக்கள் அவர்கள் இருந்த பகுதியைவிட்டு வெளியேறினார்கள். நாசா அதிர்ச்சி அந்த ஊரின் முக்கால்வாசி பகுதியை இந்த எரிமலை நாசம் செய்துள்ளது. நாசாவின் விண்வெளி ஆராய்ச்சி மையமும் இந்த எரிமலையின் புகைப்படத்தை வெளியிட்டுள்ளது. அதன்படி வானத்தில் இருந்து தெரியும் ஒரே எரிமலை இதுதான் என்றுள்ளது. இந்த புகைப்படம் அதிர்ச்சி அளிக்கும் வகையில் உள்ளது. பாதிப்பு மக்கள் வசிப்பிடத்தை நோக்கி இந்த எரிமலை குழம்புகள் வந்துள்ளது. மக்கள் வெளியேறும் பகுதியையும் எரிமலை குழம்பு மூடி விட்டது.இந்த மக்கள் கொஞ்சம் கொஞ்சமாக அவர்கள் வீடுகளை காலி செய்யும் போது அங்கே நிலநடுக்கம் ஏற்பட்டு இருக்கிறது. இதனால் எத்தனை பேர் காயமடைந்தார்கள், எத்தனை பேர் மரணமடைந்தார்கள் என்ற விவரம் இன்னும் வெளியாகவில்லை. பொருத்தமான வரன் தேர்ந்தெடுக்க தமிழ் மேட்ரிமோனி - இன்றே பதிவு செய்யுங்கள , பதிவு இலவசம்!


source: wikipedia

text: இமாசலப் பிரதேசம் இந்தியாவில் உள்ள மாநிலங்களுள் ஒன்று. 1948 முதல் இந்தியாவின் ஒரு ஆட்சிப் பிரதேசமாக விளங்கி வந்த இமாசலப் பிரதேசம், இந்தியாவின் 18ஆவது மாநிலமாக 25 ஜனவரி 1971ல் அறிவிக்கப் பட்டது. இந்த மாநிலத்தின் தலைநகர் சிம்லா. குல்லு, மணாலி, தர்மசாலா ஆகியவை மற்ற பெரிய ஊர்கள். காங்கிரி, பஹாரி, பஞ்சாபி, ஹிந்தி, மண்டியாலி ஆகிய மொழிகள் இம்மாநிலத்தில் பேசப்படுகிறது. இந்து சமயம், புத்த சமயம், சீக்கியம் ஆகிய மதங்கள் பெரும்பான்மையாக பின்பற்றப் படுகிறது. தலாய் லாமாவும் மற்ற திபேத்திய அகதிகளும் இமாசலப் பிரதேசத்திலுள்ள தர்மசாலாவில் ராம்போசி வசிக்கின்றனர். புவியியல் இமாசல பிரதேசம் இமய மலையில் அமைந்துள்ளதால் இம்மாநிலம் மலையும் மலை சார்ந்த பகுதிகளாகவுமே காணப்படுகிறது. ஜம்மு காஷ்மீர், பஞ்சாப், ஹரியானா, உத்தரப் பிரதேசம், உத்தராஞ்சல் ஆகியவை இமாசலப் பிரதேசத்தின் அண்மையில் அமைந்த மாநிலங்கள். இமாசலப் பிரதேசத்தின் கிழக்கில் திபெத் உள்ளது. கக்கர், சட்லெஜ், பீஸ் ஆகியவை இங்கு பாயும் நதிகளாகும். இமாசலப் பிரதேசத்தின் மொத்த நிலப்பரப்பு 55658 சதுர கி.மீ. மாவட்டங்கள் இமாசலப் பிரதேசம் 12 மாவட்டங்களாக பிரிக்கப் பட்டுள்ளது. அவைகள்; உணா மாவட்டம் காங்ரா கினௌர் குல்லு சம்பா சிம்லா சிர்மௌர் சோலன் பிலாஸ்பூர் மண்டி லாஹௌஸ் & ஸ்பிதி ஹமீர்பூர் முக்கிய நகரங்கள் நஹான், நைனா தேவி, பிலாஸ்பூர், மணாலி, சிம்லா, டல்ஹவுசி, காங்கிரா மற்றும் தர்மசாலா ஆகும். மக்கள் தொகையியல் 2011 ஆம் ஆண்டு இந்திய மக்கள் தொகை கணக்கெடுப்பின் படி இமாசலப் பிரதேசம் மாநிலத்தின் மொத்த மக்கள் தொகை 6,864,602 ஆக உள்ளது. நகர்புறங்களில் 10.03% மக்களும், கிராமப்புறங்களில் 89.97% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 12.94% ஆக உயர்ந்துள்ளது. மக்கள் தொகையில் ஆண்களும் 3,481,873 மற்றும் 3,382,729 பெண்களும் உள்ளனர். பாலின விகிதம் ஆயிரம் ஆண்களுக்கு 972 பெண்கள் வீதம் உள்ளனர். 55,673 சதுர கிலோ மீட்டர் பரப்பளவு கொண்ட இம்மாநிலத்தில் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 123 மக்கள் வாழ்கின்றனர். இம்மாநிலத்தின் சராசரி படிப்பறிவு 82.80% ஆகவும், ஆண்களின் படிப்பறிவு 89.53% ஆகவும், பெண்களின் படிப்பறிவு 75.93 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 777,898 ஆக உள்ளது. சமயம் இம்மாநிலத்தில் இந்து சமயத்தவரின் மக்கள் தொகை 6,532,765 (95.17%) ஆகவும் இசுலாமிய சமய மக்கள் தொகை 149,881 (2.18%) ஆகவும், சீக்கிய சமயத்தவரின் மக்கள் தொகை 79,896 (1.16%) ஆகவும் கிறித்தவ சமயத்தினரின் மக்கள் தொகை 12,646 (0.18%) ஆகவும், சீக்கிய சமய மக்கள் தொகை 79,896 ஆகவும் (1.16%), சமண சமய மக்கள் தொகை 1,805 (0.03%) ஆகவும், பௌத்த சமய மக்கள் தொகை 78,659 (1.15%) ஆகவும், பிற சமயத்து மக்கள் தொகை 856 (0.01%) ஆகவும் மற்றும் சமயம் குறிப்பிடாதவர்கள் மக்கள் தொகை 1,805 (0.03%) ஆகவும் உள்ளது. மொழிகள் இம்மாநிலத்தின் ஆட்சி மொழியான இந்தி மொழியுடன், திபெத்திய மொழி மற்றும் வட்டார மொழிகளும் பேசப்படுகிறது. மேற்கோள்கள் வெளி இணைப்பு இமாசலப் பிரதேச அரசின் அதிகாரப்பூர்வ வலைத்தளம்


source: CulturaX

text: சட்டம் அறிவோம் : ஆட்கொணர்விக்கும் நீதிபேராணை ! -- உங்களுக்கு உதவும் சட்டங்கள் | பெட்டகம் சட்டம் அறிவோம் : ஆட்கொணர்விக்கும் நீதிபேராணை ! -- உங்களுக்கு உதவும் சட்டங்கள் சட்டம் அறிவோம் : ஆட்கொணர்விக்கும் நீதிபேராணை ! இ ந்திய மக்களின் உரிமைகளை நிலைநாட்டுவதற்கு நம் சட்டம் பல அம்சங்களை வழங்கியுள்ளது. அதி... https://pettagum.blogspot.com/2012/12/blog-post_3556.html மனுவை விசாரித்த நீதிபதி ஹரிபிரசாத்தை சட்டத்திற்கு புறம்பான வகையில் இன்னும் விடுதலை செய்யாமல் இருப்பதற்காக மாவட்ட சிறைச்சாலை கண்காணிப்பாளருக்கு "ஹரி பிரசாத்தை சட்டத்திற்கு புறம்பான வகையில் இன்னும் விடுதலை செய்யாமல் வைத்திருப்பதற்கு உங்களது சம்பளத்திலிருந்து நஷ்ட ஈடு வழங்கினால் என்ன?" என கேட்டிருந்தனர். மூன்று வாரத்தில் பதிலளிக்கும்படி நீதிமன்றம் உத்தரவிட்டிருந்தது.


source: fineweb

text: விடுதலைப் புலிகளுக்கு எதிரான போர் முடிவுக்கு வந்து மூன்றாண்டுகள் நிறைவடையப் போகின்ற நிலையில், போர்க்குற்ற விசாரணைகள் பற்றிய சர்ச்சை தீர்வதற்கு முன்னர், அரசாங்கத்துக்கு இன்னொரு பிரச்சினை முளைத்திருக்கிறது.விடுதலைப் புலிகளுக்கு எதிரான போரின் போது அரசபடைகளால் கிளஸ்டர் குண்டுகள் பயன்படுத்தப்பட்டதற்கான ஆதாரங்கள் கிடைத்துள்ளதாக ஐ.நா.வின் வெடிபொருள் நிபுணர் ஒருவர் வெளியிட்டுள்ள தகவலே இந்தப் பிரச்சினைக்கான மூலகாரணம். புதுக்குடியிருப்பில் அண்மையில் இடம்பெற்ற ஒரு வெடிவிபத்தில் சிறுவன் ஒருவன் கொல்லப்பட்ட சம்பவத்தை அடுத்தே இந்த விவகாரம் வெளிச்சத்துக்கு வந்துள்ளது. உலோகங்களாக விற்பதற்காக, வன்னியில் சிதறிக் கிடந்த குண்டுகளின் பாகங்களை சேகரித்து வைக்கப்பட்டிருந்த வீட்டில்தான், அந்த வெடிவிபத்து ஏற்பட்டது. கிளஸ்டர் குண்டின் ஒரு பகுதியான சிறிய குண்டு ஒன்று வெடித்தே, சிறுவன் மரணமானதாக, ஐ.நா கண்ணிவெடி அகற்றும் திட்டத்தின் தொழில்நுட்ப ஆலோசகரான அலன் போஸ்டன் தெரிவித்துள்ளார். இதன் பின்னர் மேற்கொள்ளப்பட்ட விசாரணைகளில்தான், முதல்முறையாக கிளஸ்டர் குண்டு பயன்படுத்தப்பட்டதற்கான ஆதாரங்கள் கிடைத்துள்ளதாக அவர் கூறியுள்ளார். இந்தச் செய்தி உலகெங்கும் பெரும் பரபரப்பை ஏற்படுத்தியுள்ளது. கிளஸ்டர் குண்டுகள் உலகின் மிகமோசமாக ஆயுதங்களாக கருதப்படுபவை. ஒரு குண்டை விமானத்தில் இருந்து வீசும் போது, அது கீழே விழுந்து, அதிலுள்ள நூற்றுக்கணக்கான சிறிய குண்டுகள் பிரிந்து, வெடித்துச் சிதறி பரவலான சேதங்களை ஏற்படுத்தும். பேரழிவு ஆயுதங்களில் ஒன்றாக கருதப்படும் இந்தக் கிளஸ்டர் குண்டுகள் உள்நாட்டுப் போர்களில் பயன்படுத்தப்படுவதை சர்வதேச போர்ச்சட்டங்கள் ஏற்றுக் கொள்ளவில்லை. உள்நாட்டுப் போர்களில் பயன்படுத்தப்படக் கூடாது என்று கூறப்படும் விமானக் குண்டுகளும், ஆட்டிலறிகளும் இலங்கைப் போரில் மிகச் சாதாரணமாகவே பயன்படுத்தப்பட்டன. இந்தநிலையில்தான் கிளஸ்டர் குண்டு பற்றிய ஆதாரங்கள் வெளியாகியுள்ளன. பேரழிவு ஆயுதமாக கருதப்படுவதால், கிளஸ்டர் குண்டுகளை உலகில் இருந்தே நாடுகளுக்கிடையிலான போர்களின் போதும் பயன்படுத்துவதைத் தடைசெய்யும் சர்வதேச உடன்பாடு ஒன்று 2010ம் ஆண்டு செய்து கொள்ளப்பட்டுள்ளது. உலகில் உள்ள 60 நாடுகள் இதில் ஒப்பமிட்டுள்ளன. இலங்கையில் போர் முடிவுக்கு வந்த பின்னர்தான், கிளஸ்டர் குண்டுகளைத் தடை செய்யும் உடன்பாடு கையெழுத்திடப்பட்ட போதும், இலங்கை அதில் கையெழுத்திடவில்லை. கிளஸ்டர் குண்டுகளைத் தாம் பயன்படுத்தவில்லை என்று கூறும் அரசாங்கம், இந்த உடன்பாட்டில் கையெழுத்திட மறுப்பது சந்தேகத்துக்குரியதே. பொதுமக்களுக்குப் பெரும் பாதிப்பை ஏற்படுத்தக் கூடிய கிளஸ்டர் குண்டுகள் உள்நாட்டுப் போர்களில் பயன்படுத்தப்படுவதை கிட்டத்தட்ட ஒரு போர்க்குற்றமாகவே சர்வதேச சமூகம் கருதுகிறது. அதுவும், இலட்சக்கணக்கான மக்கள் குவிந்திருந்த குறுகலான போர் தவிர்ப்பு வலயப்பகுதி ஒன்றின் மீது இத்தகைய குண்டுகள் பயன்படுத்தப்பட்டிருப்பது சாதாரண விடயமாக ஏற்றுக் கொள்ள முடியாது. புதுக்குடியிருப்பில் தான் இந்த கிளஸ்டர் குண்டு பாகங்கள் கண்டுபிடிக்கப்பட்டுள்ளதாக ஐ.நா நிபுணர் கூறியுள்ளார். 2009ஆம் ஆண்டு பெப்ரவரி மாதம், ஐ.நா முதல் முறையாக கிளஸ்டர் குண்டு பற்றிய குற்றச்சாட்டை சுமத்தியிருந்தது. ஆட்டிலறி ஷெல்களின் மூலம் கிளஸ்டர் குண்டுகள் ஏவப்படுவதாக அப்போது சந்தேகம் எழுப்பப்பட்டது. அதற்குக் காரணம், ஆட்டிலறி ஷெல்கள் வீசப்பட்ட சற்று நேரத்தில் அடுத்தடுத்து சிறிய வெடிப்புகள் பல நிகழ்ந்ததுதான். அரசாங்கம் அப்போது அதை நிராகரித்தது விடுதலைப் புலிகளுக்கு எதிரான இறுதிப் போரில் புதுக்குடியிருப்புச் சமர் மிகவும் உக்கிரமானது. சிறியதொரு நகரான புதுக்குடியிருப்பைக் கைப்பற்றுவதற்கான சமர் பல வாரங்களாக நீடித்தது. புதுக்குடியிருப்பையே தமது இறுதித் தளமாகக் கொண்டிருந்த விடுதலைப் புலிகளுக்கு, அது வாழ்வா சாவா என்ற போராட்டமாகவே இருந்தது. இதனால் எல்லா வளங்களையும் ஒன்று திரட்டி அவர்கள் கடுமையாகப் போரிட்டனர். இதனால், புலிகளைப் பின்தள்ளுவதற்கு அரசபடைகள் கடுமையாகப் போரிடவும் விலை கொடுக்கவும் வேண்டியிருந்தது. எனவே, அந்தப் பகுதியில் கிளஸ்டர் குண்டுகளுக்கான ஆதாரங்கள் சிக்கியிருப்பதில் ஆச்சரியப்பட ஒன்றுமில்லை. 2009 ஏப்ரல் முதல் வாரத்தில் புதுக்குடியிருப்பை அடுத்து ஆனந்தபுரம் பகுதியில் நிகழ்ந்த சமர் தான், விடுதலைப் புலிகளின் மிகப்பெரிய வரலாற்றுத் தோல்விக்குக் காரணமாகியது. அதுவே அவர்கள் சந்தித்த மிகப்பெரிய இறுதிப் போராகவும் அமைந்தது. இந்தப் போரில் விடுதலைப் புலிகளின் முக்கியமான தளபதிகள் உள்ளிட்ட 600 வரையான போராளிகள் கொல்லப்பட்டனர். அந்தச் சமரின் போது, அரசபடைகளின் முற்றுகையில் சிக்கியிருந்த புலிகளை அழிக்க, கிளஸ்டர் குண்டுகள், எரிகுண்டுகள் போன்ற தடை செய்யப்பட்ட ஆயுதங்கள் பயன்படுத்தப்பட்டதாக ஏற்கெனவே தகவல்கள் வெளியாகின. இந்தச் சமரின் பின்னர் அரசபடைகளால் மீட்கப்பட்டு காட்சிப்படுத்தப்பட்டிருந்த விடுதலைப் புலிகளின் உடல்கள் மோசமாக சிதைந்து காணப்பட்டதும், எரிந்து போயிருந்ததும் குறிப்பிடத்தக்கது. எனினும், இது பொதுமக்களைச் சார்ந்த ஒரு சம்பவமாக இல்லாததால், இதுபற்றி எந்தவொரு குழுவும் கவனத்தில் எடுத்து விசாரணை மேற்கொள்ளவில்லை. இந்தநிலையில், புதுக்குடியிருப்பில் கண்டறியப்பட்டுள்ள கிளஸ்டர் குண்டு பற்றிய ஆதாரம், சர்ச்சையாக உருவெடுக்கும் நிலை ஏற்பட்டுள்ளது. போன்போது கிளஸ்டர் குண்டு பயன்படுத்தப்பட்டுள்ளதாக ஏற்கெனவே ஐ.நா நிபுணர் குழுவின் அறிக்கையிலும் சுட்டிக்காட்டப்பட்டிருந்தது. ஆனால், கிளஸ்டர் குண்டுகள் பயன்படுத்தப்பட்டதா என்பதை உறுதிப்படுத்த முடியவில்லை என்றும், அதுபற்றி விசாரிக்கப்பட வேண்டும் என்றும் ஐ.நா நிபுணர்குழு கூறியிருந்தது. அதேவேளை, நல்லிணக்க ஆணைக் குழுவின் முன்னால் சாட்சியமளித்தவர்களும் கிளஸ்டர் குண்டுகள் வீசப்பட்டதாக கூறியிருந்தனர். பலரின் காயங்களில் அதற்கான தடயங்கள் இருந்தன. விமானத்தில் இருந்தும், ஆட்டிலறிகளின் மூலம் வீசப்பட்ட குண்டுகள் அடுத்தடுத்து பல சிறிய குண்டுகளாக வெடித்ததாகவும், தாமதித்து வெடித்ததாகவும் பலர் சாட்சியமளித்திருந்தனர். ஆனாலும் இலங்கை அரசாங்கம் அதனை மறுத்து வந்துள்ளது. இந்தநிலையில் தான் புதிய ஆதாரங்களை ஐ.நா நிபுணர் கூறியுள்ளார். இது இலங்கைக்கு கடும் நெருக்கடி ஒன்றை உருவாக்கக் கூடும். ஏனென்றால், அரசாங்கமே போர் தவிர்ப்பு வலயமாக அறிவித்த பகுதிகளில், இலட்சக் கணக்கான மக்கள் குவிந்திருந்த பகுதிகளில் கிளஸ்டர் குண்டுகள் பயன்படுத்தப்பட்டதை சர்வதேச சமூகம் நியாயமானதென்று ஏற்றுக் கொள்ள வாய்ப்பில்லை. எனவே சர்வதேச விசாரணை வலியுறுத்தும் அழுத்தங்கள் மேலும் அதிகரிக்கலாம். ஏற்கெனவே, பல்வேறு நெருக்கடிகள், அழுத்தங்களில் சிக்கிப் போயுள்ள அரசாங்கத்துக்கு புதியதொரு சிக்கலாக கிளஸ்டர் குண்டும் உருவெடுக்கப் போகிறது. தாம் கிளஸ்டர் குண்டுகளைப் பாவிக்கவில்லை என்று கூறும் அரசபடைகள், புலிகள் அதனைப் பாவித்தற்கான ஆதாரம் இல்லை என்கிறது. அப்படியானால் போர் நடந்த பிரதேசத்தில் இவை எப்படி வந்தன என்ற கேள்விக்கு அரசாங்கம் நிச்சயம் பதிலளித்தேயாக வேண்டியிருக்கும். வன்னியில் போர் இடம்பெற்ற பகுதிகளுக்கு, பொதுமக்களையோ சர்வதேச அமைப்புகளையோ அரசாங்கம் உடனடியாக அனுமதிக்கவில்லை. சர்வதேச சட்டங்களுக்கு முரணான சம்பவங்களின் ஆதாரங்களை வெளிப்படுத்தும் தடயங்கள் அகற்றப்பட்ட பின்னர் தான், அங்கு வெளியார் அனுமதிக்கப்பட்டனர்.ஆனாலும் அதையும் மீறி ஒரு சான்று ஐ.நாவிடம் சிக்கியுள்ளது. கிளஸ்டர் குண்டுகள் வன்னியில் வீசப்பட்டதற்கு ஏற்கனவே ஆதாரங்கள் பல வெளியாகின. விமானத்தில் இருந்து வீசப்பட்டு வெடிக்காத கிளஸ்டர் குண்டின் நிழற்படங்களும் வெளியிடப்பட்டன. ரஷ்யத் தயாரிப்பான அந்தக் குண்டின் எழுதப்பட்டிருந்த ரஷ்யமொழி எழுத்துகள் பெயின்ற் பூசப்பட்டு அழிக்கப்பட்டிருந்தன. அப்போது சர்வதேச சமூகம் அதைக் கண்டு கொள்ளவில்லை. ஐ.நாவின் கையில் இப்போது ஆதாரமாகச் சிக்கியுள்ள நிலையில், கிளஸ்டர் குண்டு விவகாரத்தை சர்வதேசம் இனிமேல் சாதாரணமாக எடுத்துக் கொள்ள முடியாது. போர்க்குற்ற விசாரணைகள் விடயத்தில் சர்வதேச சமூகத்தை எவ்வாறு திருப்திப்படுத்துவது என்று தெரியாமல் திணறிக் கொண்டிருக்கும் அரசுக்கு கிளஸ்டர் விவகாரம் பெருந்தலைவலியாகவே அமையப் போகிறது. சுபத்ரா


அதுதவிர, பல்வேறு விழிப்புணர்வு நடவடிக்கைகளை மேற்கொண்டு வரும் மத்திய அரசு, பொதுமக்கள் உள்ளிட்ட விருப்பப்படும் யார் வேண்டுமானாலும் கொரோனா சிகிச்சை மற்றும் மருத்துவ கட்டமைப்புக்கான நிதியுதவி வழங்கலாம் என அறிவித்துள்ளார். அதேபோல், மாநில அரசுகளும் கொரோனா தடுப்பு நடவடிக்கைகளுக்கான நிதியுதவி அளிக்கலாம் என வேண்டுகோள் விடுத்துள்ளது. தொகுதி மேம்பாட்டு நிதி ரத்து: திருமாவளவன் எதிர்ப்பு! இதையடுத்து, தொழிலதிபர்கள், திரைப்பிரபலங்கள், சாமானியர்கள், அரசியல்வாதிகள் என பல்வேறு தரப்பினரும் தங்களால் இயன்ற நிதியுதவிகளை செய்து வருகின்றனர். அதுதவிர, அரசு அலுவலர்கள் தங்களது ஒரு மாத ஊதியம், ஒரு நாள் ஊதியத்தை வழங்கி தங்களது பங்களிப்பை செய்து வருகின்றனர். எம்.எல்.ஏ.க்கள், எம்.பி.க்களும் தங்களது தொகுதி மேம்பாட்டு நிதி, ஊதியம் உள்ளிட்டவற்றை கொரோனா தடுப்பு நடவடிக்கைகளுக்காக வழங்கி வருகின்றனர். இந்நிலையில், கொரோனா தொற்று நோய் பரவுவதை தடுக்க மாவட்ட மற்றும் மாநில அளவில், மருத்துவ சிகிச்சைக்கான உபகரணங்கள் மற்றும் மருந்துகள் வாங்குவதற்கும், தடுப்பு நடவடிக்கைகளுக்கும், தமிழ்நாட்டிலுள்ள அனைத்து சட்டமன்ற உறுப்பினர்களின் தொகுதி மேம்பாட்டு நிதியிலிருந்து தலா ரூ.1 கோடியை மாநில அளவில் ஒருங்கிணைத்து தமிழ்நாடு அரசு பயன்படுத்திக்கொள்ள முதல்வர் பழனிசாமி உத்தரவிட்டுள்ளார். அதேசமயம், ஏற்கனவே கொரோனா தொற்றுநோய் தடுப்பு பணிகள் மற்றும் மருத்துவ சிகிச்சைக்கு, அந்தந்த சட்டமன்ற உறுப்பினர்கள் விரும்பினால் ரூ.25 லட்சம் அந்தந்த தொகுதியில் செலவு செய்ய அனுமதிக்கப்பட்டுள்ளது. இது தொடர்ந்து செயல்படுத்தப்படும் எனவும் முதல்வர் அறிவித்துள்ளார். இதனிடையே, கொரோனா தடுப்புக்கு அரவக்குறிச்சி எம்எல்ஏ செந்தில் பாலாஜி தந்த நிதியை முதலில் ஏற்றுக்கொண்ட தமிழக அரசு பின்னர் நிதியை ஏற்க மறுத்திருப்பதற்கு திமுக தலைவரும், எதிர்க்கட்சி தலைவருமான மு.க.ஸ்டாலின் கடும் கண்டனம் தெரிவித்திருந்தார். இதற்கு விளக்கம் அளித்துள்ள முதல்வர் எடப்பாடி பழனிசாமி,“எதிர்கட்சித் தலைவர் மு.க. ஸ்டாலின் தன்னுடைய ட்விட்டரில் ஒரு சட்டமன்ற உறுப்பினர் கொடுத்த நிதியினை, நிர்வாகம் மறுத்திருப்பது கடும் கண்டனத்துக்குரியது என் 00004000 றும், அரசியல் சூழ்ச்சி செய்ய இது நேரமன்று என்றும், இப்பிரச்சனையை முதலமைச்சர் கவனிக்கவும் என்றும் பதிவிட்டுள்ளார். சட்டமன்ற உறுப்பினர் தொகுதி மேம்பாட்டு நிதியின் வழிமுறைகளின்படி, சம்பந்தப்பட்ட சட்டமன்ற தொகுதிக்குட்பட்ட பகுதிகளில்தான், சட்டமன்ற உறுப்பினர்களின் பரிந்துரையின்படி, வரையறுக்கப்பட்டுள்ள பணிகளுக்கு அந்நிதி ஒதுக்கீடு செய்ய முடியும். இதை அறியாமல், எதிர்கட்சித் தலைவர் ட்விட்டரில் விதிமுறைகளின்படி செய்ததை குறை கூறியுள்ளார்” என தெரிவித்துள்ளார்.


12 ஆண்டுகளின் பின்னர் யாழில் குடும்பத்துடன் இணைந்த அரசியல் கைதி!! - Tamilarul.Net - 24மணி நேரச் செய்திகள் Home / செய்திகள் / தாயகம் / 12 ஆண்டுகளின் பின்னர் யாழில் குடும்பத்துடன் இணைந்த அரசியல் கைதி!! 12 ஆண்டுகளின் பின்னர் யாழில் குடும்பத்துடன் இணைந்த அரசியல் கைதி!! யாழ்ப்பாண சிறைச்சாலையில் இருந்த தமிழ் அரசியல் கைதி சூரியகாந்தி ஜெயச்சந்திரன் விடுதலை செய்யப்பட்டுள்ளார். பொசன் தினத்தை முன்னிட்டு ஸ்ரீலங்கா ஜனாதிபதி கோட்டாபயவின் பொது மன்னிப்பின் அடிப்படையில் 93 கைதிகள் விடுதலை செய்யப்பட்டுள்ளனர். குறித்த கைதிகளில் 16 தமிழ் அரசியல் கைதிகளும் மற்றும், 77 சிறு குற்றங்களுடன் தொடர்புடையவர்களும் உள்ளடங்குவதாகவும் தெரிவிக்கப்பட்டுள்ளது. அந்த வகையிலேயே யாழ்ப்பாண சிறைச்சாலையில் இருந்த தமிழ் அரசியல் கைதி சூரியகாந்தி ஜெயச்சந்திரனும் விடுதலை செய்யப்பட்டுள்ளார். இவர் பயங்கரவாத தடுப்பு தடைச்சட்டத்தின் கீழ் 2009 ஆம் ஆண்டு மே மாதம் 17 ஆம் திகதி கைது செய்யப்பட்டிருந்தார் என்பது குறிப்பிடத்தக்கது.


text: பயனெறிமுறைக் கோட்பாடு பயனெறிமுறைக் கோட்பாடு அல்லது பயனோக்கு கோட்பாடு (Utilitarianism) என்பது ஒரு செயலின் ஒழுக்க மதிப்பு அதன் ஒட்டுமொத்த பயனுடைமையைப் பொருத்தே அமைகிறது என்ற அடிப்படையிலான மெய்யியல் கோட்பாடு ஆகும். இது ஒரு வகையான விளைவுநெறிமுறைக் கோட்பாடு ஆகும். இக்கோட்பாட்டின்படி பயனுடைமை என்பது பெருக்கப்பட வேண்டிய அடிப்படைப் பண்டமாகக் கருதப்படுகிறது. எது பயனுடைமை என்பதில் இக்கோட்பாட்டாளர்கள் வெவ்வேறு கருத்துக்களைக் கொண்டுள்ளனர். மகிழ்ச்சி மற்றும் இன்ப நலம் என்பதே நற்பயன் என்பது ஒரு சாராரின் எண்ணம். பீடர் சிங்கர் போன்ற விருப்பச்சார்பு பயனோக்காளர்கள் எது நற்பயன் என்பது கோட்பாட்டைப் பின்பற்றுபவர்களின் இயல்பான விருப்பத்தைப் பொருத்த வரையப்படுகிறது என்று கருதுகின்றனர். அதேபோல் பொதுவாக மக்கள் நலனை மையப்படுத்தியே நற்பயன் வரையறுக்கப்பட்டாலும் ஒட்டுமொத்த பயன் என்கிற பொழுது மாக்களையும் உட்படுத்தி புலனுணர்வு பெற்ற அனைத்து மெய்ம்மைகளின் நலனும் கருதப்பட வேண்டும் என்று ஒரு சாரார் எண்ணுகின்றனர். வரலாறு[தொகு] மேற்கத்திய மெய்யியல் வரலாற்றில் இக்கோட்பாட்டின் துவக்கங்கள் எபிகியூரஸ் என்ற கிரேக்க மெய்யியல் அறிஞரின் கருத்துக்களில் உள்ளதாகக் கருதப்படுகிறது. இருப்பினும் ஒரு கருதுமுறையாக, இதைத் துவக்கத்தில் ஜெரமி பெந்தாம்தான் வளர்த்தெடுத்ததாக ஏற்றுக் கொள்ளப்படுகிறது.[1] அவரைப் பொருத்தமட்டில் வலியும் மகிழ்வுமே உலகில் அனைத்திலும் உள்ளார்ந்த மதிப்புடையவைகள் ஆவன. இத்தற்கோளிலிருந்து அவர் பயனுடைமையை வரையறுக்க விழைந்தார். அதன்படி மிகக்கூடுதலான நபர்களுக்கு மிகுதியான மகிழ்ச்சியை எது தருகிறதோ அதுவே பயன்தரும் பண்டமெனக் கொண்டார். பிற்பாடு இது இருவேறு திக்குகளில் இட்டுச்செல்லவல்ல வரையறை என்றுணர்ந்து "பெருமகிழ்ச்சிக் கோட்பாடு" என தனது கோட்பாட்டைத் திருத்திக் கொண்டார். குறிப்புகளும் மேற்கோள்களும்[தொகு] - Rosen, Frederick (2003). Classical Utilitarianism from Hume to Mill. Routledge, pg. 28. ISBN 0-415-22094-7 "It was Hume and Bentham who then reasserted most strongly the Epicurean doctrine concerning utility as the basis of justice."


text: உக்கிர மூர்த்திகள் உக்கிர மூர்த்திகள் என்பது பௌத்தர்களால் வணங்கப்படும் உக்கிர உருவத்தில் இருக்கும் தேவர்கள் அல்லது போதிசத்துவர்களைக்குறிக்கும். இவர்கள் அமைதியான போதிசத்துவர்களின் அல்லது தேவர்களின் உக்கிரமான அவதாரங்களாக கருதப்படுகின்றனர். இவர்களது உக்கிரத்தை குறிக்க, இவர்கள் மிகவும் பயமுறுத்தும் வகையிலும், ரத்தம், மண்டை ஓடு போன்றவற்றை தாங்கியவர்கள் போலவும் பயங்கரமாக சித்தரிக்கப்படுகின்றனர். இவர்களுடைய சித்தரிப்பு பௌத்த கருத்துகளுக்கு அந்நியமாக தோன்றினாலும், இவர்களில் சித்தரிப்பு வெறும் உருவகமே என்பதை கருத்தில் கொள்வது அவசியம். இவர்கள் இந்த உக்கிரம் மனதில் எழும் தீய எதிர்மறையான எண்ணங்களை அழிக்க நிகழும் ஆற்றல் மிகுந்த செயல்களின் உருவகம் ஆகும். எனவே இவர்கள் நம்முடைய தீய எண்ணங்களை அழிப்பத்தற்கு எடுத்துக்கொள்ளும் முயற்சிகளின் அடையாளமே இந்த உக்கிர மூர்த்திகள். மேலும் இவர்கள் தர்மத்தை பின்பற்றுவர்களின் பாதுகாவலர்காளகவும் விளங்குகின்றனர். உக்கிர மூர்த்திகளை கீழ்க்கண்ட பிரிவுகளாக பிரிக்கலாம்:[1]


text: ஆண்ட்ராய்ட் மொபைலுக்கான குறைந்த எடையுடன் வேகமாக இயங்கக்கூடிய சிறந்த ஐந்து லாஞ்சர்கள். | ThagavalGuru.com Home » Android , apps , Launchers , ஆண்ட்ராய்ட் , தொழில்நுட்பம் » ஆண்ட்ராய்ட் மொபைலுக்கான குறைந்த எடையுடன் வேகமாக இயங்கக்கூடிய சிறந்த ஐந்து லாஞ்சர்கள். ஆண்ட்ராய்ட் மொபைலுக்கான குறைந்த எடையுடன் வேகமாக இயங்கக்கூடிய சிறந்த ஐந்து லாஞ்சர்கள். Posted by Unknown Posted on 5:35 pm முந்தைய பதிவில் ஆண்ட்ராய்ட் மொபைலுக்கான சிறந்த ஐந்து மியூசிக் ப்ளேயர் அப்ளிகேஷன் பற்றி பார்த்தோம். இன்றைய பதிவிவில் ஆண்ட்ராய்ட் மொபைலுக்கான குறைந்த எடையுடன் வேகமாக இயங்கக்கூடிய சிறந்த ஐந்து லாஞ்சர்கள் பற்றி பார்ப்போம். நம்ம மொபைலில் ஒரு நல்ல லாஞ்சர் இன்ஸ்டால் செய்தால் அது மேலும் அழகாக காட்டும் தன்மை கொண்டது. ஆண்ட்ராய்ட் டெஸ்க்டாப்பில் ஐகாங்களை அழகாக, வகை வாரியாக பிரித்து அழகுக்கு அழகு சேர்க்கும். எனவே ஆண்ட்ராய்ட் மொபைல் பயன்படுத்தும் பலர் கண்டிப்பாக லாஞ்சர் இன்ஸ்டால் செய்து இருப்பார்கள். இந்த லாஞ்சர்களில் பல வகை உண்டு. சில உங்கள் மொபைலில் அதிகமான இடத்தை பிடித்துக்கொண்டு மொபைலின் வேகத்தை குறைத்து விடும். மேலும் சில நேரங்களில் ஹாங் ஆகி நம்மை எரிச்சலடைய செய்யும். எனவே லாஞ்சர்கள் குறைவான எடையுடன் இருக்க வேண்டும். ரொம்ப அழக்கூட்டும் வண்ணமும் இருக்கவேண்டும், வேகமாகவும் இயங்க வேண்டும். நாம் இங்கே குறைந்த எடையுடன் வேகமாக இயங்கக்கூடிய சிறந்த ஐந்து லாஞ்சர்களை பற்றி பார்ப்போம். Hola Launcher ஒரு சிறந்த லாஞ்சர் ஆப் என்றே சொல்லவேண்டும். உங்கள் மொபைலை அழக்கூட்டுவது மட்டுமன்றி சற்றும் வேகம் குறையாமல் இயங்கவும் செய்யும். உங்கள் அடிக்கடி பயன்படுத்தும் ஆப், எப்போதவாது பயன்படுத்தும் என வகை வாரியாக பிரித்து கவர்ச்சிகரமாக இயங்கக்கூடிய ஆப் இது. Download Appus Group தயாரித்துள்ள இந்த APUS Launcher-Small,Fast,Boost மிக சிறந்த ஆப், குறைந்த கொள்ளவு, வேகமான இயக்கம், RAM மெமரியை அதிகம் ஆக்கிரமிக்காத தன்மை என்று பல குணதிசியங்கள் இந்த அப்ளிகேசனுக்கு உண்டு. உலகம் முழுவதும் 200 மில்லியன் பேர் இந்த அப்ளிகேசனை பயன்படுத்துகிறார்கள். இந்த லாஞ்சர் அப்ளிகேஷன்களை தரவாரியாக பிரித்தல், முன்னணி படுத்தல், Cache க்ளீன் செய்தல், பேட்டரி சேமிப்பு என அனைத்து வேலைகளை திறன்பட செய்வதுடன் மொபைலை மிக அழகாகவும் கட்டுகிறது. Download வெறும் 388KB அளவே உடைய உலகின் மிக குறைந்த கொள்ளளவுக்கொண்ட லாஞ்சர் இதுதான். இதன் ஒரே பலவீனம் தொடர்ந்து மேம்படுத்தாததே. 2013 ஆண்டு டிசம்பர் மாதத்தில் இது கடைசியாக மேம்படுத்தப்பட்டு இருக்கிறது. அதன் பிறகு இந்த ஆப் மேம்படுத்தவில்லை இருப்பினும் மிக சிறந்த லாஞ்சர் அப்ளிகேஷன்களில் இதுவும் ஒரு சிறந்த லாஞ்சர்தான். மேற்கண்ட அனைத்து வசதிகளும் இதிலும் இருக்கிறது. ஜெல்லி பீன் மொபைல் வைத்து இருப்பவர்களுக்கு சிறப்பான லாஞ்சர் இது. Download இதுவும் ஒரு பிரபலமான லாஞ்சர் ஆப்தான். கெஸ்டர்கள் உருவாக்கி கையாளும் வசதி, நீங்கள் பார்க்காத மின்னசல்களை, ஹாங்அவுட் மெசஜ்களை, SMS நோடிபிகேசன் மூலம் அறிவுறுத்தும், இதில் நம் விருப்பம் போல வடிவமைக்கலாம். மொபைல் டெஸ்க்டாப் ஐகான்களின் படங்களை மாற்றலாம். ஆப்களை மறைக்க, மீண்டும் தோன்ற செய்யும் வசதி, வேகமாக மொபைலை இயங்க வைக்கிறது. AndroidCentral, Android Police, AndroidPIT போன்ற தொழில்நுட்ப வலை தளங்கள் Nova லாஞ்சரை சப்போர்ட் செய்து இருக்கிறது. மொத்தத்தில் இது ஒரு சிறப்பான ஆப் . Download சென்ற ஆண்டில் Smart Launcher 2 சிறப்பான ஆப் என நம்பர் 1 இடத்தை பிடித்து இருந்தது. இந்த ஆண்டில் Smart Launcher 3 அந்த இடத்தை கைபற்றும் என்பதில் சிறிதும் ஐயமில்லை. இதிலும் நீங்கள் பார்க்காத மின்னசல்களை, பேஸ்புக் நோடிபிகேசன், WhatsApp நோட்டிபிகேஷன், கேலரி நோட்டிபிகேஷன், ஹாங்அவுட் மெசஜ்களை, SMS நோடிபிகேசன் மூலம் அறிவுறுத்தும் ஆப்சன் என அனைத்தும் சிறப்பாகவே இருக்கிறது. (படம் 3) உங்கள் வசதிக்கு தகுந்தாற்போல யூசர் இன்டர்பேஸ் மாற்றிக்கொள்ளும் வசதி இருக்கிறது. Smart Launcher எனக்கும் பிடித்த ஆப். நீங்களும் பயன்படுத்தி பாருங்கள். Download உங்கள் கருத்தை கீழே பேஸ்புக் கமாண்ட் பாக்ஸ் மூலம் எங்களுக்கு அறிய தாருங்கள். நட்புடன் ஞா. ஸ்ரீராம் Like Us on Facebook Page நீங்கள் ஸ்மார்ட்ஃபோன் வைத்து இருப்பவரா? உங்கள் மொபைலுக்கு தேவையான சிறந்த அப்ளிகேஷன் எது? உங்கள் மொபைலில் பேட்டரி அதிக நேரம் சேமிப்பு வர வேண்டுமா? இது போன்ற அனைத்து விவரங்களுக்கும் ThagavalGuru பக்கத்தில் இது வரை லைக் செய்யாதவர்கள் இப்போது லைக் செய்து பயனுள்ள பதிவுகளை பெறுங்கள். https://www.facebook.com/thagavalguru1


டாக் பேக் வரை சென்ற வாக்குவாதம்... பிக்பாஸிலிருந்து கமல் விலகியதன் பரபர பின்னணி! - reason behind kamalhaasan leaves from biggboss ultimate - Samayam Tamil reason behind kamalhaasan leaves from biggboss ultimate டாக் பேக் வரை சென்ற வாக்குவாதம்... பிக்பாஸிலிருந்து கமல் விலகியதன் பரபர பின்னணி! Bahanya Ramamoorthy | Samayam Tamil | Updated: Feb 26, 2022, 9:50 AM பிக்பாஸ் அல்டிமேட் நிகழ்ச்சியில் இருந்து கமல்ஹாசன் விலகியதன் காரணம் வெளியாகியுள்ளது. பிக்பாஸ் அல்டிமேட் நிகழ்ச்சியில் இருந்து நடிகர் கமல் ஹாசன் விலகியதன் பரபரப்பு காரணம் வெளியாகியுள்ளது. 5 சீசன்கள் நிறைவு விஜய் டிவியில் கடந்த 2017ஆம் ஆண்டு பிக்பாஸ் நிகழ்ச்சி முதல் முறையாக தொடங்கப்பட்டது. இதுவரை5சீசன்கள் நிறைவடைந்து விட்டன. இந்த5சீசன்களையும் நடிகர் கமல்ஹாசன் தான் தொகுத்து வழங்கி வந்தார். இந்நிலையில் தமிழில் முதல் முறையாக பிக்பாஸ் ஓடிடி தொடங்கப்பட்டது. 43 வயசுலேயும் அள்ளும் அழகு... சில்லுனு ஒரு காதல் பட நடிகையின் லேட்டஸ்ட் க்ளிக்ஸ்! கடந்த ஜனவரி 30 ஆம் தேதி முதல் பிக்பாஸ் அல்டிமேட் நிகழ்ச்சி டிஸ்னி ப்ளஸ் ஹாட் ஸ்டாரில் ஒளிபரப்பாகி வருகிறது. 24 மணி நேரமும் ஒளிபரப்பாகி வரும் இந்த நிகழ்ச்சியில் இதற்கு முந்தைய சீசன்களில் பங்கேற்ற 14 போட்டியாளர்கள் பங்கேற்றுள்ளனர். தொலச்ச இடத்தில தான தேட முடியும். தோத்த இடத்தில தான ஜெயிக்க முடியும் என்ற வாசகத்துடன் இந்த நிகழ்ச்சி தொடங்கப்பட்டது. 'சார்பட்டா மிஸ்ஸிம்மாவுக்கு அதுவும் அத்துப்படியாம்! இதிலும் பிக்பாஸ் நிகழ்ச்சியை போன்றே வாரம்தோறும் ஒரு எவிக்ஷன் நடைபெற்று வருகிறது. இந்நிகழ்ச்சியையும் நடிகர் கமல்ஹாசன்தான் தொகுத்து வழங்கி வந்தார். 56 நாட்கள் ஒளிபரப்பாகும் இந்த பிக்பாஸ் அல்டிமேட் நிகழ்ச்சியில்3வாரங்கள் நிறைவடைந்த நிலையில், இனி பிக்பாஸ் அல்டிமேட் நிகழ்ச்சியை தான் தொகுத்து வழங்கப்போவதில்லை என்று அறிவித்தார் கமல்ஹாசன். டான் படத்தின் சேட்டிலைட் உரிமையை தட்டி தூக்கிய பிரபல தொலைக்காட்சி சேனல்! திடீரென விலகிய கமல் பிக்பாஸ் அல்டிமேட் நிகழ்ச்சியால் விக்ரம் படத்தின் படப்பிடிப்பில் சிக்கல் ஏற்படுவதாக அறிக்கை வெளியிட்டு நிகழ்ச்சியில் இருந்து தான் விலகுவதாக அறிவித்தார். இந்நிலையில் பிக்பாஸ் அல்டிமேட் நிகழ்ச்சியில் இருந்து நடிகர் கமல்ஹாசன் திடீரென விலகியதன் காரணம் வெளியாகியுள்ளது. தங்க கடத்தல் வழக்கில் சிக்கிய பிக்பாஸ் பிரபலமா இவர்? கிறங்க வைக்கும் போட்டோஸ்! அதாவது பிக்பாஸ் அல்டிமேட் நிகழ்ச்சி பொறுப்பாளர்களுக்கும் நடிகர் கமல்ஹாசனுக்கும் இடையே நிகழ்ச்சியின் போது வாக்குவாதம் ஏற்பட்டதாக தெரிகிறது. அந்த வாக்குவாதம் டாக்பேக் வரை சென்றது என்றும் கூறப்படுகிறது. இதனால் கடுப்பான கமல் நிகழ்ச்சியை முடித்துக் கொண்டு வேகமாக கேரவனுக்குள் சென்று அமர்ந்து விட்டதாகவும் தகவல் வெளியாகியுள்ளது. ப்பா...5நாளைக்கு இத்தனை கோடிகளா? பிக்பாஸ் அல்டிமேட் நிகழ்ச்சிக்காக சிம்பு வாங்கும் சம்பளம்! கமல் அதிரடி முடிவு அதன்பிறகுதான் இனி பிக்பாஸ் அல்டிமேட் நிகழ்ச்சியை தொகுத்து வழங்கக்கூடாது என கமல்ஹாசன் முடிவு செய்ததாக கூறப்படுகிறது. இதனை தொடர்ந்துதான் பிக்பாஸ் அல்டிமேட் நிகழ்ச்சியை தொகுத்து வழங்கக்கூடாது என்ற முடிவுக்கு நடிகர் கமல்ஹாசன் வந்ததாகவும் கூறப்படுகிறது. இருப்பினும் பிக்பாஸ் நிகழ்ச்சியை கமல்தான் தொகுத்து வழங்குவார் என அறிவிக்கப்பட்டுள்ளது ரசிகர்களுக்கு ஆறுதல் அளித்துள்ளது. திருமணமான நடிகரின் வீட்டில் நள்ளிரவில் இருந்த பிரபல தொகுப்பாளினி.. கையும் களவுமாக பிடித்த மனைவி! அடுத்த செய்திஅதென்ன கமலுக்கு பதில் சிம்பு: ஓ, இது தான் மேட்டரா பிக் பாஸ்? Web Title : reason behind kamalhaasan leaves from biggboss ultimate


text: இவையெல்லாம் உங்கள் எதிபார்ப்பாக இருக்கும் என்று நினைக்கிறேன். நிச்சயம் இவையெல்லாம் நடக்காது. அரண்டவனுக்கு இருண்டதெல்லாம் பேய் போல் தான் தெரியும். இத்தாலி அன்னைக்கும் உங்களுக்கும் அந்த பயத்தில் தான் உள்ளீர்கள். 12-ஆக-2014 16:22:00 IST போயா போக்கத்தவனே. ஊழல் என்றால் காங்கிரஸ் என்று அர்த்தம். நாம் தான் காங்கிரசின் கைக்கூலி ஆயிற்றே. அப்புறம் எப்படி காங்கிரசுக்கு எதிராக நீங்கள் பேசுவீர்கள். அதனால் தான் பா.ஜா.கா வை மனதில் நினைத்து பேசுகிறாய்.நீயும் சு.சாமியை போல் அரசியல் கோமாளியாகிக் கொண்டிருக்கிறாய். 26-பிப்-2014 12:07:06 IST கூட்டணி பற்றி மாநாட்டில் "குடி"மக்களிடம் கலந்தாலோசித்து அறிவிப்பேன் என்றார். இப்போது டெல்லியில் பதில் சொல்கிறேன் என்கிறார்.இவர் கருணாநிதியை போல் நிறைய விசயங்கள் மாற்றி மாற்றி பேசுகிறார்.நிழல் எதிர்ப்பு மாநாடு நடத்துவாராம் ஆனால் காங்கிரசுடன் கூட்டணி வைப்பாராம்.தி.மு.க வை மாநாட்டில் விலாசுவாராம்.இப்போது தி.மு.க வுடன் வெற்றிக் கூட்டணி வைக்கப்போகிறாராம்.குடிகாரன் பேச்சு விடிந்தால் போச்சு என்பதற்கு சரியான உதாரணம் இவர் தான்.பேரம் படிந்தால் காங்கிரசுடன் கூட்டணி .இல்லையென்றால் பி.ஜே.பி வுடன் கூட்டணி. காங்கிரசும், பி.ஜே.பி யும் இவரை கழட்டி விட்டால் தான் இவரின் உண்மையான நிலை உலகுக்கு தெரியும்.ஓன்று மட்டும் நிச்சயம்.இவர் காங்கிரசுடன் கூட்டணி வைத்தால் காங்கிரஸ் ஜெயிக்குமா இல்லையோ தே.மு.தி.க காணாமல் போய்விடும். 13-பிப்-2014 20:04:14 IST அண்ணே நீங்க என்ன பேசினாலும் வில்லங்கமாக கிறது.கொஞ்ச நாளைக்கு வாயை கட்டிக்கொண்டு இருக்கலாமே நீங்க தான் காந்தி (சோனியா காந்தி ) வார்த்தைகளை தட்ட மாட்டீர்களே.அம்மாட்ட சொல்லி காங்கிரஸ் கட்சியை இத்தாலிக்கு கொண்டு போய் விடுங்கள்.அப்படியே இங்கே உள்ள கதர் சட்டை ஆட்களையும் கூட்டி சென்று விடுங்கள்.எங்க நாடு உருப்புடும். தம்பி ராகுல் உங்க குடும்ப கட்சி காங்கிரஸ், உங்க கட்சி அம் த்தமி (என்ன எழவு இந்த பெயர் கம்பியூட்டரில் கூட அடிக்க முடியவில்லை) குஜராத்தில் காங்கிரஸ் கட்சிக்கு சமாதி கட்டியாகி விட்டது அதனால் காங்கிரஸ் கட்சிக்கு ேறு பெயர் வைத்து டெல்லியில் உக்கார வச்சாச்சு இப்போ குஜராத்திலும் உங்க பினாமி கட்சி வரவேண்டும் என்ற ஆசையா ? அம்மா வீட்டுல குச்சி முட்டாய், குருவி ரொட்டி வாங்கி தர சொல்லி சமர்த்தா சாப்பிட்டு தூங்கு. 'பூச்சாண்டி வந்து புடிச்சுட்டு போயிருவான். 08-பிப்-2014 17:54:53 IST காங்கிரஸ் கட்சி நினைத்தது வேறு .டெல்லி மாநிலத்தில் நடந்த ஊழல்களை வெளிப்படுத்துவேன் என்று கூறித்தான் கெஜ்ரிவால் தேர்தலில் வென்றார்.ஒரு வேலை பி.ஜே.பி ஆதரவுடன் , ஆம் ஆத்மி ஆட்சி அமைத்தால் காங்கிரஸ் நிலைமோசமாகிவிடும் என்ற காரணத்தாலும், ஆம் ஆத்மியிடம் காங்கிரஸ் சரணடைந்தது .கெஜ்ரிவால் தனக்கு சாதகமாக நடந்து கொள்வார் என்ற நப்பாசையாலும் காங்கிரஸ் ஆம் ஆத்மிக்கு ஆதரவு தந்தது.ஆனால் ஆம் ஆத்மி கட்சியின் நடவடிக்கைகளால் காங்கிரஸ் கட்சி பீதி அடைந்துள்ளது.இன்று தொடர்ந்து ஆதரவு கொடுத்தாலும் சிக்கல்.ஆதரவை விலக்கிக்கொண்டால் மக்களிடம் காங்கிரசுக்கு இன்னும் மோசமான நிலை உண்டாகும்.காங்கிரஸ் சொந்த காசில் சூனியம் வைத்துக்கொண்டது.கெஜ்ரிவால் நடந்து கொள்வது சற்று அதிகமாக தெரிந்தாலும் இதை விட்டால் மத்திய அரசு டெல்லி மாநிலத்தை பெண்களுக்கு மட்டும் அல்ல ஆண்களுக்கும் பாதுகாப்பு இல்லாத மாநிலம் ஆக்கி விடும்.ஊழல்,ஊழல் ,ஊழல்.காங்கிரஸ் அரசின் தாரக மந்திரம்.நமது இந்திய சரித்திரத்தில் மிகச் சிறந்த மக்கள் தலைவனாக கெஜ்ரிவால் பார்க்கப் படுகிறார். மயிலே ,மயிலே இறகு ்போடு என்றால் கிடைக்குமா .இந்த ஆர்ப்பாட்டம் கட்டாயம் வேண்டும்.அவர் முதல்வராக இல்லாமல் இன்னும் தொண்டனாகவே இருப்பதால் நிறைய தலைவர்களுக்கு வயிற்றில் புளி கரைந்து கொண்டு உள்ளது,எங்கள் "தானை " தலைவரைப்போல் மனைவி, துணைவி, இணைவி சகிதமாக போம் மெத்தையும் , கட்டிலும், குளிர்சாதன கருவியும் சுற்றங்கள் , பந்துக்கள் புடை சூழ கடற்கரையில் காற்று வாங்கி உண்ணாவிரதம் ேற்கொண்டதை பார்த்து பழகிய நமக்கு இந்த நிகழ்வுகள் சற்று ஆச்சர்யத்தை ஏற்படுத்துகிறது.எங்கள் "அம்மா"வை போல் அதிகாரத்தை அமைச்சர்களிடம் மட்டும் காட்டாமல் மத்திய அரசிடம் கெஜ்ரிவால் காண்பிப்பது அவரது தைரியத்தை காட்டுகிறது.நிச்சயம் இந்த போராட்டம் நிச்சயம் தேவை.டெல்லியில் மட்டும் அல்ல .இந்தியா முழுமைக்கும். 21-ஜன-2014 13:39:07 IST நேற்று மாலை 6.00 மணிக்கு இதே தலைப்பில் பதிந்த எனது கருத்தை மீண்டும் இங்கு பதிகிறேன் "அடப்பாவிகளா கருணாநிதி குடும்ப நாடகத்தை உண்மை என்று நம்பி நிறைய வாசகர்கள் அற்ப சந்தோசம் படுகிறார்கள். வேறு கட்சிகள் தங்கள் கட்சியை உடைக்கும் முயற்சியை தடுப்பதற்குத்தான் இந்த நாடகம் எல்லாம்.எந்த காலத்திலும் அஞ்சா நோஞ்சானுக்கு அந்த "தில்" கிடையாது , மதுரையில் உள்ள ஆட்டோ ஓட்டுனர்கள் சிலரையும் , அடிதடி ரவுடிகளையும் மட்டும் வைத்து கட்சி நடத்தமுடியாது என்பது அழகிரிக்கு தெரியும். நீங்கள் வேண்டுமானால் பாருங்கள் இன்னும் இரண்டு நாட்களுக்கும் "அண்ணன்" கோபாலபுரம் போவார் தனது தாயாரை சந்திப்பார் , பிறகு தலைவருடன் சமாதான பேச்சுவார்த்தை நடக்கும்.பிறகு வழக்கம் போல் எல்லாம் நடக்கும்...." இது இன்று நேற்றல்ல கால காலமாய் தி.மு.க வின் குடும்ப திருவிளையாடல். 08-ஜன-2014 12:21:00 IST அடப்பாவிகளா கருணாநிதி குடும்ப நாடகத்தை உண்மை என்று நம்பி நிறைய வாசகர்கள் அற்ப சந்தோசம் படுகிறார்கள். வேறு கட்சிகள் தங்கள் கட்சியை உடைக்கும் முயற்சியை தடுப்பதற்குத்தான் இந்த நாடகம் எல்லாம்.எந்த காலத்திலும் அஞ்சா நோஞ்சானுக்கு அந்த "தில்" கிடையாது , மதுரையில் உள்ள ஆட்டோ ஓட்டுனர்கள் சிலரையும் , அடிதடி ரவுடிகளையும் மட்டும் வைத்து கட்சி நடத்தமுடியாது என்பது அழகிரிக்கு தெரியும். நீங்கள் வேண்டுமானால் பாருங்கள் இன்னும் இரண்டு நாட்களுக்கும் "அண்ணன்" கோபாலபுரம் போவார் தனது தாயாரை சந்திப்பார் , பிறகு தலைவருடன் சமாதான பேச்சுவார்த்தை நடக்கும்.பிறகு வழக்கம் போல் எல்லாம் நடக்கும். 07-ஜன-2014 18:02:00 IST இந்தியாவின் இந்த நடவடிக்கைகளால் மட்டும் இந்திய மக்களின் மனது ஆறாது. இந்தியாவை கிள்ளுக்கீரையாக நினைக்கும் அமெரிக்காவின் நினைப்பில் இந்தியாவைப் பற்றிய மதிப்பு உயரவேண்டுமானால் நமது நாடும் அவர்களின் மீது கடுமையான நடவடுக்கை வேண்டும். நமது பாரத ஜனாதிபதியாக இருந்த திரு அப்துல் கலாம் அவர்களை அமெரிக்க விமான நிலையத்தில் காலணிகளை களைய செய்து சோதனை செய்த போதே நாம் நமது கடுமையான கண்டனத்தை பதிவு செய்திருக்க வேண்டும். அன்று தவறியதால் இன்று அதன் பலனை அனுபவிக்கிறோம். இந்தியா, அமெரிக்காவை மட்டும் சார்ந்து இருக்கவில்லை. அங்குள்ள மிக சொற்பமான அளவு வசிக்கும் இந்தியருக்காகவும் அவர்களது வேலை வாய்ப்பிர்க்காகவும் நமது தன்மானத்தை விட்டுக் கொடுக்க கூடாது. 17-டிச-2013 15:59:24 IST என்ன ஒரு மானம்கெட்ட தனம். இந்தியாவிற்கு தட்டி கேட்க ஏன் பயம். ஒருவேளை உண்மையில் அந்த அதிகாரி தவறு செய்திருந்தால் அதனை இப்படியா கையாள்வது. நமது அரசு இதற்கு சக்தி வாய்ந்த பதிலடி கொடுக்க வேண்டும. இந்தியாவின் அமெரிக்க தூதரகத்தில் உள்ள அனைவரும் யோக்கிய சிகாமனிகளா. அவர்களின் ஜாதகத்தை புரட்டி இங்கும் ஒரு வழக்கு பதிவு செய்து நடவடிக்கை எடுக்க வேண்டும்.இந்த "மண்" மோகன் சிங் ஆட்சியில் நமது ஜனாதிபதி மீது கூட அமெரிக்க காரன் வழக்கு பதிவு செய்வான். நாம் கொத்தும் பாம்பாக இல்லாவிட்டாலும் சீறவாவது செய்யவேண்டும் அப்போது தான் எதிரிக்கு பயம் வரும் அதைவிடுத்து பெட்டிப்பாம்பாய் அடங்கி கிடப்பது ஏன். மோடி போன்று ஒரு ஆண்மகன் பிரதமராக வரும் வரை நமக்கு இந்த நிலை தான் தொடரும். 17-டிச-2013 12:07:56 IST ஒரு சந்தேகம் .இடிந்தகரை எந்த நாட்டில் உள்ளது.இந்திய நாட்டிற்குள் ஒரு அரசு ஊழியரை அனுமதிக்க மறுப்பதும் அதற்க்கு இந்த அரசு ஒத்துக்கொள்வதும் எந்தவகையில் நியாயம்.தமிழக எல்லைக்குள் இருக்கும் ஒரு கிராமத்திற்குள் தமிழக போலிஸ் நுழையமுடியவில்லை என்றால் அந்த துறையின் அமைச்சராக இருக்கும் முதல்வர் தமது இயலாமையை ஒப்புக்கொண்டு பதவி விலகுவதுதான் தர்மம்.இப்படி ஒவ்வொரு கிராமமும் தங்களது கோரிக்கையை முன்வைத்து அரசு ஊழியர்களையும் , போலீசையும் நுழைய அனுமதி மறுத்தால் இந்த அரசு ஒத்துக்கொள்ளுமா .இடிந்தகரை கிராமம் கடற்கரை ஒட்டிய பகுதி.நமக்கு பகை நாடுகளிளிருந்து எந்த விதமான ஆபத்தான பொருட்களையும் கடல் மார்க்கமாக கொண்டுவந்து சேர்க்க முடியும்.இந்த மக்கள் அரசை எதிர்த்து எந்த செயலையும் செய்ய துணிந்தவர்கள் போல் செயல்படுகிறார்கள்.அவர்களுக்கு பக்கத்து கிராமத்தில் நடந்த வெடிகுண்டு வெடிப்பும் அதனால் ஏற்ப்பட்ட உயிர் இழப்புமே அதற்க்கு சாட்சி. வழக்கம் போல் நமது அரசு தும்பை விட்டு விட்டு வாலை மட்டுமே பிடித்துக்கொள்ளுமோ .மிகப்பெரிய அசம்பாவிதம் நடப்பதற்கு முன் கிராமத்திற்குள் சென்று சோதனை செய்வதே சரி. 03-டிச-2013 13:46:07 IST


text: கார்ட்டோசாட்-2 கார்டோசாட்-2 என்பது கதிரவனொத்துப் பாதையில் வலம்வரும் ஓர் புவிநோக்குச் செயற்கைக்கோள் அல்லது செய்மதியாகும். இந்தக் கோளை வடிவமைத்து, ஏவி, பராமரித்து வருவது இந்திய விண்வெளி ஆய்வு மையம் ஆகும். இது சுமார் 680 கிலோ எடையுடன் நிலப்பட வரைவியல் துறைக்காக இந்தியாவில் பயன்படுத்த விண்ணில் ஏவப்பட்டதாகும். இதனை முனைய துணைக்கோள் ஏவுகலத்தினால் 2007 சனவரி 10 ஆம் நாளன்று ஏவப்பட்டது. கார்ட்டோசாட்-2 மின்காந்த நிறமாலையில் உள்ள பூமியின் காண்பகுதியை கருப்பு வெள்ளை படமாக எடுக்கும் கலைநிலையான சகலநிறமுணர் (சநிமு) படம்பிடி கருவியை கொண்டதாகும். பூமியின் வரைப்பாதையை இந்த உயர் நுணுக்க சநிமு படம்பிடிக் கருவிகள் 9.6 கி.மீ தொலைவாகவும், அதன் இட நுணுக்கத்தை 1 மீ-க்கு குறைவாகவும் எடுக்கக் கூடியது. இந்த செயற்கைக்கோள் 45 கோண அளவில் பூமியை நோக்கித் திருப்பவும், அதே போல் அதன் சுற்றுப்பாதையை நோக்கி திருப்பவும் முடியும். கார்ட்டோசாட்-2 ஒரு குறித்தக் காட்சிப் புள்ளியின் ஒளிப்படத் தொகுதியை தரும் அளவிற்கு மேம்பட்ட ஒரு தொலையுணர்வு செயற்கைக்கோள் ஆகும். இந்த செயற்கைக்கோளின் புகைப்படத்தைக் கொண்டு விவரமான வரைபடம் தயாரிப்பதும், பிற நிலப்பட வரைவியல் பணிகளைச் செய்வதும், கிராம புற மற்றும் நகர கட்டுமான, மேம்பாட்டு திட்டங்களுக்கும், புவியியல் மற்றும் நில விவர அமைப்பிற்கும் பயன்படுத்தப்படுகிறது. இந்த செயற்கைக்கோளிடம் இருந்து கிடைத்த முதல் ஒளிப்படத் தொகுதியானது சனவரி 12, 2007 ஆம் ஆண்டு கிடைத்தது. அது சுமார் 280 கி.மீ தொலைவுடன் ஷிவாலிக் பகுதியில் இருந்து டெல்லி வரை கொண்டதாகும். மற்றொரு தொகுதியாக சுமார் 50 கி.மீ தொலைவுள்ள கோவாவின் இராதா நகரி பகுதியில் இருந்து சகோன் பகுதி வரை கொண்டதாகும். ஹைதராபாதில் உள்ள ஷட்நகர் தேசிய தொலையுணர்வு அமைப்பின் தரவு உள்வாங்கு நிலையத்தில் கிடைத்த முதல் ஒளிப்பட தொகுதியானது உயர்மட்ட ஒளிப்படக் கருவியின் உன்னத செயலை நிரூபித்தது.


பேட்மேன் பிகின்ஸ் (திரைப்படம்) - தமிழ் விக்கிப்பீடியா பேட்மேன் பிகின்ஸ் (திரைப்படம்) (பேட்மேன் பிகின்ஸ் இலிருந்து வழிமாற்றப்பட்டது) இதனையும் பார்க்க: த டார்க் நைட் (திரைப்படம்) மற்றும் த டார்க் நைட் ரைசஸ் (திரைப்படம்) பேட்மேன் பிகின்ஸ் (Batman Begins) 2005 இல் வெளியான அமெரிக்கத் திரைப்படமாகும். எம்மா தாமஸ், லாரி பிராங்கோ, சார்லஸ் ரோவன் ஆகியோரால் தயாரிக்கப்பட்டு கிறிஸ்டோபர் நோலன் ஆல் இயக்கப்பட்டது. கிரிஸ்டியன் பேல், மைக்கேல் கேன், லியம் நீசன், கேட்டி ஹோல்ம்ஸ், கேரி ஓல்ட்மன், சில்லியன் மர்பி, மார்கன் ஃபிரீமன் ஆகியோர் நடித்துள்ளனர். ஹான்ஸ் சிம்மர், ஜேம்ஸ் நியூடன் ஹவார்ட் இசையமைத்துள்ளார். லாரி பிராங்கோ பாப் கேன் எழுதிய புதினத்தின் கதாப்பாத்திரங்கள் டேவிட் கோயர் கேட்டி ஹோல்ம்ஸ் வால்லி பிச்டர் சூன் 10, 2005 (2005-06-10) (இரசியா) சூன் 15, 2005 (ஐக்கிய அமெரிக்கா) ஐஅ$150 மில்லியன் (₹1,072.74 கோடி) ஐஅ$372.71 மில்லியன் (₹2,665.47 கோடி)[1] இத்திரைப்படம் சூலை 15 2005 அன்று அமெரிக்கா மற்றும் கனடாவில் திரையிடப்பட்டது. தனது முதல் வாரத்தில் $48 மில்லியன் வருவாயினை ஈட்டித் தந்தது. உலகம் முழுவதும் மொத்தம் $372 மில்லியன் வருவாயினை ஈட்டித் தந்து. 2 கதாப்பாத்திரங்கள் 3.2.1 படப்பிடிப்பு நடந்த இடங்கள் 3.3 வடிவமைப்பு 3.3.1 பேட்மோபில் 3.4 இசையமைப்பு விளையாடிக்கொண்டிருக்கும் சிறுவன் "ப்ருஸ் வெய்ன்" தவறுதலாக அப்பகுதியில் உள்ள ஒரு பாழுங்கிணற்றுக்குள் விழுந்து விடுகிறான்.அதனுள் வசிக்கும் வௌவால்கள் இவனை கண்டவுடன் தாறுமாறாக பறக்கத் தொடங்குகின்றன.அவற்றின் கொடூர முகங்களை மிக அருகில் காணும் சிறுவன் பயத்தினால் மிரண்டு போகிறான்.அது அச்சிறுவனின் மனதில் பாரிய தாக்கத்தை உண்டு பண்ணிவிடுகிறது.பின்னர் ஓர் நாளில் தன் பெற்றோருடன் "மாஸ்க் ஃஒப் த சோரோ" நாடகத்தை பார்க்க செல்கிறான்.நாடகத்தின் இடையில் காட்டப்படும் வௌவால்களைக்கண்டு மன சஞ்சலம் அடைகிறான்.மீண்டும் அவனுக்கு அந்த கிணற்றுக்குள் நடந்த சம்பவங்கள் கண்முன்னே வந்து செல்ல நாடகத்தின் பாதியிலேயே பெற்றோருடன் வெளியேறிவிடுகிறான். வரும் வழியில் ஒரு கொள்ளைக்காரன் இவர்களை துப்பாக்கிமுனையில் மிரட்டி அவர்களின் நகை,பணம் முதலியவற்றை கேட்க,திரு.வெய்ன் அவர்கள் அதை மறுக்க,திருடன் கையில் இருந்த துப்பாக்கி சாராமாரியாக சுடப்பட சம்பவ இடத்திலேயே பெற்றோர்களை இழக்கிறான் சிறுவன் வெய்ன்."டிம் பெர்டனின்" மட்டமான கற்பனையைப் போல அத்திருடன் ஜோக்கர் எல்லாம் அல்ல.வயிற்றுப் பசிக்காக கொள்ளையடிப்பவன்.ஆனால் போதைப் பொருளுக்கு அடிமையானவன் போலும். அதனால்தான் இக்கொடூர சம்பவத்தை அரங்கேற்றுகிறான்.பல வருடஙகள் உருண்டோடுகின்றன.பதின்ம வயதின் நடுப்பகுதியை எட்டுகிறான் ப்ரூஸ்.கொலைக்குற்றதிற்கான நிரந்தர தண்டனை அளிக்கப்படாமல் இன்னும் அலைகழிக்கப்படுகிறான் அத்திருடன்.ப்ருஸ் "சட்டம் தண்டிக்கும் முன்னதாகவே நான் அவனை தண்டிக்க வேண்டும்" என்ற எண்ணத்துடன் நீதிமன்ற வளாகத்தினுள் கைத்துப்பாக்கியுடன் நுழைந்து அவனை கொலை செய்ய யத்தனிக்கிறான்.ஆனால் வேறு ஒரு கும்பல் 'குற்றவாளி'யை தண்டித்து விடுகிறது.ப்ரூஸ் கொலை முயற்சியில் ஈடுப்பட்டதை அறியும் அவனது தோழி(Rachel) "உன் தந்தை உன் செய்கையை நினைத்தால் மிகவும் வெட்கப்படுவார்" என கூறுகிறாள்.இதுவும் அவனது நடத்தையில் பாரிய மாற்றத்தை உண்டு பண்ணிவிடுகிறது.தான் இந்நகரத்திற்கு ஏதாவது செய்ய வேண்டும் என அக்கணம் நினைக்கிறான்.தனது திறனை விருத்தி செய்யும் முகமாகவும் உலகை வலம் வரும் முகமாகவும் 'பூட்டானு'க்கு செல்கிறான்.அங்கு "ஹென்றி டூகார்ட்" என்பவனை காண நேரிடுகிறது.அவனுடன் பழகும் ப்ரூஸ் விரைவிலேயே டூகார்ட்டுக்கு நெருங்கிய நண்பனுமாகுகின்றான்.ப்ருஸுக்கு தற்காப்புகலைகளை கற்றுதருவதுடன் "லீக் ஒப் ஷேடோவ்ஸ்" என்ற தற்காப்பு கலை அமைப்பிலும் அவனை இணைத்து பயிற்சியளிக்கிறான். விரைவிலேயே தற்காப்புகளைகளை நன்றாகக் கற்றுக்கொள்ளும் ப்ரூஸ் அவ்வமைப்பின் நோக்கம் கோதம் நகரை அழிப்பதுதான் என்பதை அறிந்து அதிர்ச்சியும் ஆத்திரமும் கொள்கிறான்.திடசங்கற்பத்துடன் செயற்படும் அவன் அவ்வைப்பு வளாகத்தை தீயிட்டு கொளுத்துகிறான். இத்திடீர் தாக்குதலால் அவ்வமைப்பின் தலைவன் ராஷ்-கல்(நீங்க ராஸ்கல்னே வச்சிக்குஙுக)மாண்டுபோகிறான். அதுட்டுமல்லாது இவ்விபத்தில் படுகாயமடையும் தனது நண்பனை உயிரை காப்பாற்றுகிறான் ப்ரூஸ்.தாய்நாடு திரும்பும் அவன் தன் நகரை காப்பாற்றுவதாக உறுதிபூணுகிறான்.இதற்காக அந்நகரின் நேர்மையான போலீஸ்காரரான கமிஷ்னர்.கோர்டான் அவர்களின் உதவியை கோருகிறான்.முதலில் மறுக்கும் அவர் பின் இவனது திடகாத்திர செயல்களைக்கண்டு சம்மதம் தெரிவிக்கிறார். இதே நேரம் புதிய நபர் ஒருவன் கோதம்மை பயங்கொள்ளச்செய்கிறான்.அவன்தான் "ஸ்கேயார் க்ரோ"(Scare crow).சதாரண சாக்கு துணியை முகமூடியாக அணிந்து கொள்ளும் இவன் மனிதர்களின் மேல் ஒரு திரவத்தை ஸ்பேரே செய்துவிடுவான்.அந்த திரவம் தெளிக்கப்பட்ட மனிதர்கள் பயத்தின் எல்லைக்கே சென்று விடுவர்.அவனது காமடியான முகம் அத்தருணத்தின் போது அவர்களுக்கு மிக கொடூரமாகக் காட்சியளிக்கும்.வசியம் செய்தது போல் தமக்கு தெரிந்த அனைத்து விடயங்களையும் உளறத்தொடங்கி விடுவர்.இவனைப் பிடிக்கும் முதல் முயற்சியில் பேட்மேன் தோற்றுப்போனாலும் இரண்டாவது முயற்சியில் அவனது வழியிலேயே சென்று அவனை மடக்குகிறார்.அவனை விசாரித்து அவனது அடுத்து கட்ட திட்டங்கள் என்ன?அவன் யாருக்காக வேலை செய்கிறான் என்பதை அறியும் பேட்மேனுக்கு தலை சுற்ற தொடங்குகிறது.காரணம் அவன் வேலை செய்வது "லீக் ஒப் ஷாடோஸின்" தலைவனான ராஷ்-கல் இடமாகும்.ராஷ்-கல் இறக்கவில்லை உண்மையான ராஷ்-கல் பேட்மேன் காப்பாற்றிய ஹென்றி டூகார்ட் ஆவான்.அவன் முதற்கட்டமாக ப்ரூஸின் இருப்பிடத்தை அழிக்கிறான்.பின்னர் அவனது நிறுவனத்தை அழிக்கும் முயற்சியில் ஈடுபடுகிறான்.பல இறுதி கட்ட சண்டைகளின் பின் பேட்மேன் ப்ரூஸின் நிறுவனத்தையும் கோதம் நகரத்தையும் காப்பாற்றுகிறான்.ராஷ்-கல் ரயில் விபத்தில் இறக்கிறான்.இறுதியில் பேட்மேன் கமிஷ்னர் கோர்டானை சந்திக்கிறான்.அப்போது கோர்டான் மீண்டும் நகரில் குற்றங்கள் தலைதூக்க தொடங்கியுள்ளதாகவும்.அதில் குற்றவாளி ஒருவன் சம்பவ இடங்களில் கோமாளி படம் பொரித்த சூதாட்ட அட்டைகளை விட்டு செல்வதாகவும் கூறுவதோடு படம் முடிகிறது. இத்திரைப்படம் நோலனின் பேட்மேன் முப்பட தொடரின் முதல் திரைப்படமாகும். இப்படத்தினைத் தொடர்ந்து த டார்க் நைட் திரைப்படம் சூலை 2008 இல் வெளியானது. இத்தொடரின் கடைசித் திரைப்படம் த டார்க் நைட் ரைசஸ் சூலை 2012 இல் வெளியாகிறது. கதாப்பாத்திரங்கள்தொகு லியம் நீசோன் - ராஸ் ஆல் குல் கில்லியன் மேர்பி - சுகேர்குரோ சனவரி 2003 இல் வார்னர் சகோதரர்கள் மெமன்டோ திரைப்பட இயக்குநரான கிறிஸ்டோபர் நோலனை ஓர் பேட்மான் திரைப்படம் ஒன்றை எடுக்க அழைத்தது.[2] மேலும் இரண்டு மாதங்களுக்கு பிறகு டேவிட் கோயர் என்பவரை திரைக்கதை எழுத வைத்தது.[3] மீண்டும் புதியதாக பேட்மான் திரைப்படங்களை உருவாக்க நோலன் தனது விருப்பத்தை தெரிவித்தார். மேலும் பேட்மானின் அசல் கதையினை வெளிக்கொண்டு வரப்போவதாக கூறினார்.[4] 1978 இல் வெளியான ரிச்சர்ட் டான்னரின் சூப்பர்மேன் திரைப்படமே தனது உந்துகோல் என்று நோலன் கூறினார்.[5] சூப்பர்மேன் திரைப்படத்தைப் போன்றே பேட்மான் திரைப்படத்திலும் சிறந்த நடிகர்களை நடிக்க வைக்க விருப்பபட்டார். அதனால் கதைக்கும் திரைப்படத்திற்கும் உறுதுணையாக இருக்கும் என்றும் நம்பினார்.[6] தனது பிற திரைப்படங்களைப் போலவே திரைப்படமெடுக்க மற்றொரு குழுவினை பயன்படுத்துவதை தவிர்த்தார். தனது மேற்பார்வையிலேயே அனைத்து காட்சிகளும் எடுக்கப்பட வேண்டும் என்று நம்பினார்.[7] படப்பிடிப்பு மார்ச் 2004 இல் தொடங்கியது. நோலன் திரைப்படத்தின் காட்சிகள் நிறையவற்றை இங்கிலாந்திலேயே எடுத்தார்.[8] இத்திரைப்படத்தினை அனைத்து வயதினோரும் பார்க்குமாறு திரைப்படத்தை எடுக்க வேண்டும் என்று விருப்பப்பட்டார். அதற்காக கோரமான காட்சிகளைத் தவிர்த்தார்,[9] படப்பிடிப்பு நடந்த இடங்கள்தொகு வத்னஜோகு பனிப்பாறை, ஐஸ்லாந்து.[7][10] செப்பர்டன் ஸ்டுடியோஸ், இங்கிலாந்து.[8][11] விமான நிலையம், கார்டிங்க்டன், பெட்போர்ட்ஷையர், இங்கிலாந்து[11][12] மேன்ட்மோர் டவர்கள் [13] தேசிய மருத்துவ ஆராய்ச்சி நிலையம், மில் ஹில், வடமேற்கு இலண்டன், இங்கிலாந்து.[14] பல்கலைக்கழக கல்லூரி, இலண்டன்[11] சிகாகோ, இல்லியனாய்ஸ், ஐக்கிய அமெரிக்கா[7][15] நோலன் 1982 இல் வெளியான பிளேட் ரன்னர் திரைப்படத்தினை உந்துகோலாக பயன்படுத்தினார். அத்திரைப்படத்தினை தன் திரைப்படக் குழுவினருக்கு திரையிட்டுக் காட்டி அந்த வகையில் திரைப்படத்தினை எடுக்க வேண்டும் என்றார்.[16] நேதன் கிரோவ்லி திரைப்படத்திற்காக கொதம் மாநகரத்தினை வடிவமைத்தார்.[13] இதற்காக நியூ யார்க், சிகாகோ, டோக்கியோ, ஹாங்காங் போன்ற நகரங்களின் பகுதிகளை பயன்படுத்தினார்.[17] பேட்மோபில்தொகு கொதம் நகரத்தை வடிவமைத்த நேதன் கிரோவ்லியே பேட்மொபிலினை வடிவமைத்தார். நான்கு மாதங்களில் மொத்தம் ஆறு வடிவமைப்புகளை செய்தார். பின்னர் தேர்வு செய்யப்பட்ட பேட்மொபில் வடிவமைப்பினை பிலாஸ்டிக்கில் உருவாக்க இரண்டு மாதங்கள் ஆகின.[18] பின்னர் எஃகு பயன்படுத்தி வாகனத்தின் உடம்பு மட்டும் தயாரிக்கப்பட்டது. வாகனத்தின் தயாரிப்பு ஒன்பது மாதங்களானது. பல மில்லியன் அமெரிக்க டாலர்கள் செலவானது.[18] பேட்மொபில் திரைக்காட்சிகள் சிகாகோ தெருக்களில் படமாக்கப்பட்டது.[18] இசையமைப்புதொகு ஹான்ஸ் சிம்மர் மற்றும் ஜேம்ஸ் நியூடன் ஹவார்ட் ஆகியோரால் இசையமைக்கப்பட்டது. முதலில் ஹான்ஸ் சிம்மரை மட்டுமே இசையமைக்க அழைத்தார். பின்னர் சிம்மரின் வேண்டுகோளின்படி ஜேம்ஸ் நியூடன் ஹவார்தினையும் அழைத்தார்.[19] இருவரும் தனித்தனியாக புரூஸ் வேய்னின் இரு (பேட்மேன் மற்றும் தொழிலதிபர்) முகங்களுக்கு இசையமைத்தனர். முதலில் லாஸ் ஏஞ்செலஸ்சில் இசையமைக்க ஆரம்பித்தனர். பின்னர் இருவரும் இலண்டணிற்கு சென்று பன்னிரண்டு வாரங்களாக சேர்ந்து இசையமைத்தனர்.[20] தங்கள் இசையினை மேலும் மேம்படுத்த பேட்மேன் பிகின்ஸ் படப்பிடிப்புகளை நேரில் சென்று பார்வையிட்டனர்.[21] ஹான்ஸ் சிம்மர் முந்தைய பேட்மேன் திரைப்படங்களில் பயன்படுத்திய இசையினை முற்றிலும் தவிர்க்க முயன்றார். ஆனால் முழுமையாக தவிர்க்க இயலவில்லை. இரு இசையமைப்பாளர்களும் இணைந்து திரைப்படத்திற்காக 2 மணி நேரம் 20 நிமிடங்கள் இசையமைத்தனர்.[19][21] ↑ Batman Begins at Box Office Mojo ↑ Fleming, Michael (சனவரி 27, 2003). "'Batman' captures director Nolan". Variety. http://www.variety.com/article/VR1117879566. பார்த்த நாள்: நவம்பர் 2, 2006. ↑ Brodesser, Claude; Dunkley, Cathy (மார்ச்சு 26, 2003). "Inside Move: WB jump starts Batmobile". Variety. http://www.variety.com/article/VR1117883691. பார்த்த நாள்: நவம்பர் 2, 2006. ↑ Graser, Marc; Dunkley, Cathy (பிப்ரவரி 8, 2004). "The bat and the beautiful". Variety. http://www.variety.com/article/VR1117899714.html. பார்த்த நாள்: நவம்பர் 2, 2006. ↑ Smith, Adam (ஜூலை 2005). "The Original American Psycho". Empire (magazine): pp. 74–80, 82, 84, 87. ↑ The Journey Begins: Creative Concepts [DVD, 2005] ↑ 7.0 7.1 7.2 "Batman Begins Production Notes – The Batsuit & Gadgetry". வார்னர் புரோஸ்.. பார்த்த நாள் நவம்பர் 6, 2006. ↑ 8.0 8.1 "`Batman Begins' goes to the source". The Kansas City Star. சூன் 25, 2004. ↑ "'Batman Begins' press conference, part two". Time Out London (சூன் 16, 2005). பார்த்த நாள் ஜூலை 13, 2008. ↑ Journey to Discovery [DVD, 2005] ↑ 11.0 11.1 11.2 Kalindjian, Claudia (2005). Batman Begins: The Official Movie Guide. Time Warner International. பக். 144–45. பன்னாட்டுத் தரப்புத்தக எண்:1-932273-44-1. ↑ "Airship hangar is home to Batman". BBC News Online. பிப்ரவரி 20, 2004. http://news.bbc.co.uk/2/hi/uk_news/england/beds/bucks/herts/3506175.stm. பார்த்த நாள்: நவம்பர் 2, 2006. ↑ 13.0 13.1 Gotham City Rises [DVD, 2005] ↑ Kasriel, Alex (சூன் 16, 2005). "From leafy suburbs to silver screen". Edgware & Mill Hill Times. http://www.times-series.co.uk/news/606532.0/?utag=8269. பார்த்த நாள்: ஏப்ரல் 23, 2010. ↑ "35 East Wacker Drive". Emporis. பார்த்த நாள் ஏப்ரல் 23, 2010. ↑ Jankiewicz, Pat (ஆகத்து 2005). "Dark Knight Resurrected". Starlog. ↑ Otto, Jeff (சூன் 5, 2006). "Interview: Christopher Nolan". IGN. பார்த்த நாள் நவம்பர் 6, 2006. ↑ 18.0 18.1 18.2 Brain, Marshall. "How the Batmobile Works". HowStuffWorks. பார்த்த நாள் ஏப்ரல் 23, 2010. ↑ 19.0 19.1 Graydon, Danny (ஜூலை 2005). "A Little Knight Music". Empire (magazine): p. 87. ↑ D., Spence (சூன் 10, 2005). "Batman Vs. Hans Zimmer & James Newton Howard Part 1". IGN. பார்த்த நாள் திசம்பர் 1, 2006. ↑ 21.0 21.1 D., Spence (சூன் 13, 2005). "Batman Vs. Hans Zimmer and James Newton Howard Part 2". IGN. பார்த்த நாள் திசம்பர் 1, 2006. இணையதள திரைப்பட தரவுத்தளத்தில் பேட்மேன் பிகின்ஸ் ஆல்ரோவியில் பேட்மேன் பிகின்ஸ் அழுகிய தக்காளிகள் தளத்தில் பேட்மேன் பிகின்ஸ் பாக்சு ஆபிசு மோசோவில் பேட்மேன் பிகின்ஸ் பேட்மேன் பிகின்ஸ் திறந்த ஆவணத் திட்டத்தில் "https://ta.wikipedia.org/w/index.php?title=பேட்மேன்_பிகின்ஸ்_(திரைப்படம்)&oldid=2911625" இருந்து மீள்விக்கப்பட்டது Last edited on 16 பெப்ரவரி 2020, at 09:57


இங்கே இப்ப நல்ல நேரம்-முத்துலிங்கத்தின் வெளி | திண்ணை Posted by மு இராமனாதன் On May 11, 20060Comment அ.முத்துலிங்கத்தின் ‘அங்கே இப்ப என்ன நேரம்?’ எனும் கட்டுரைத் தொகுப்பு நூல் கடந்த ஆண்டு வெளியானது. இதன் தலைப்புக் கட்டுரை மார்ச் 2004 ‘உயிர்மை’ இதழில் வந்தது. படித்து முடித்ததும் யாரோடேனும் பகிர்ந்து கொள்ள மனம் பரபரத்தது. இந்தக் கட்டுரை பற்றி இங்கே எழுதுவதற்கு இதன் ஆழமும் செய்நேர்த்தியும் ஒரு காரணம். தனிப்பட்ட முறையில் எனக்கும் இந்தக் கட்டுரைக்கும் ஏற்பட்டுப்போன தொடர்பு மற்றொரு காரணம். இரண்டாவதை முதலில் சொல்கிறேன். ஹாங்காங்கில் செய்தித்தாள்களை பிளாஸ்டிக் பைகளில் போட்டுத்தான் கொடுப்பார்கள். அவ்வளவு கனம். தலைப்புச் செய்திகள், பிராந்தியச் செய்திகள், சீனச் செய்திகள் வழியாக ஆசியா-பசிபிக், தெற்காசியா மார்க்கமாக சர்வ தேசங்களையும் கடந்து தலையங்கம் மற்றும் செய்திக் கட்டுரைகளை எட்டும் போது 16 பக்கங்களைக் கொண்ட முதல் பகுதி முடிந்திருக்கும். இன்னும் நகரச் செய்திகள், கலை நிகழ்வுகள், வாழ்க்கை, விளையாட்டு, வணிகம், வேலைவாய்ப்பு- எல்லாவற்றுக்கும் தனித்தனிப் பகுதிகள். மேலும் ரியல் எஸ்டேட், தொழில்நுட்பம், கல்வி, குதிரைப் பந்தயம்- என்று வாரத்தில் ஒவ்வொரு நாளும் ஒரு சிறப்புப் பகுதி வேறு. எல்லோராலும் எல்லாவற்றையும் படிக்க முடியாது என்று நினைத்துக் கொள்வேன். ஆனபடியால் அதில் அடிக்கடி வரும் சுயமுன்னேற்றம், சமையல் கலை, குழந்தை வளர்ப்பு, குடும்ப உறவுகள் இன்னோரன்ன கட்டுரைகளை ஏறெடுத்தும் பாரேன். இதெல்லாம் சொல்லித் தெரிவதில்லை என்பது என் கட்சி. ஆனால் ஒரு சோம்பலான ஞாயிற்றுக் கிழமை பிற்பகலில், பெரிய முத்துத் தோடணிந்த ஒரு வெள்ளைக்கார அம்மாள் எழுதியிருந்த குழந்தை வளர்ப்புக் கட்டுரையொன்றை வாசிக்கும்படியானது. அதில் டீன் ஏஜ் பிள்ளைகளை வசப்படுத்த அவர் ஓர் ஆலோசனை சொல்லியிருந்தார். வாரக் கடைசிகளில் சாப்பாட்டு மேசையில் குடும்ப உறுப்பினர் ஒவ்வொருவரும் தாங்கள் படித்தவற்றில் அவரவருக்குப் பிடித்த பகுதிகளை வாசிக்க வேண்டும். இதனால் பரஸ்பர புரிதல் அதிகரிக்குமாம். யோசனை எனக்குப் பிடித்துப் போனது. இரண்டு தினங்கள் முன்பு படித்திருந்த ‘அங்கே இப்ப என்ன நேர’த்தை படித்துக் காட்டலாம் என்று உடனேயே தோன்றியது. தமிழ் படிப்பதற்கு டிமிக்கி கொடுக்கும் பிள்ளைகளைத் தமிழ் வாசித்துக் கேட்பிக்கலாம் என்பது உபரி நன்மை. பிள்ளைகள் முதலில் இணங்கவில்லை. அவர்களும், அவர்களுக்குப் பிடித்தமானதைப் படிக்கலாம், அதை சிரத்தையோடு கேட்பேன் என்று ஆசை வார்த்தைகள் சொன்னேன். மனைவி அமைதியாக இருந்தார். அடுத்து வந்த வெள்ளிக்கிழமை இரவு வாசிப்புப் படலத்திற்காக நாள் குறிக்கப்பட்டது. ஹாரி பாட்டரின் மாயாஜால வகுப்பறைக்கும், ராஜ குமாரிக் கனவுகளோடு மிதக்கும் ஒரு டீன் ஏஜ் பெண்ணின் டயரிக் குறிப்புக்கும் பிற்பாடு என் முறை வந்தது. நான் கட்டுரையை வாசிக்கலானேன். முத்துலிங்கம் தம்பதிகள் சூடான் நாட்டில் புதிய வீடொன்றில் குடியேறியபின் புத்தகங்களை ஷெல்·பில் அடுக்குவதிலிருந்து கட்டுரை துவங்குகிறது. மனைவி புத்தகங்களை அடுக்குவதை முத்துலிங்கம் கிண்டல் செய்கிறார். பிள்ளைகள் ஆர்வத்தோடு கேட்கத் துவங்கியிருந்தனர். ஆனால் நான் எதிர்பாராத இடத்திலிருந்து எதிர்ப்பு வந்தது. நான் சிலவற்றை மறந்து போயிருந்தேன். அப்போதுதான் நாங்கள் வீடு மாறியிருந்தோம். சிறிய வீடுகளில் வாழ்வதற்கு ஹாங்காங் மக்களிடம் தான் பாடம் படிக்க வேண்டும். எந்தப் பொருளும் இடத்தை அடைப்பதில்லை. துணி காயப்போடும் மூன்றடுக்கு நிறுத்தம், இஸ்திரி மேசை, உபரி நாற்காலிகள், முக்காலிகள் எல்லாம் வேலை முடிந்ததும் சாதுவாக மடங்கிக் கொள்ளும். சாப்பாட்டு மேசை இரண்டு பேருக்கு ஒரு நீளத்தில் இருக்கும், அதுவே நான்கு பேருக்கும் ஆறு பேருக்கும் ஏற்ற மாதிரி நீளும். கட்டில்களுக்குக் கீழ் காலியிடங்கள் இரா; இழுப்பறைகள் இருக்கும்; வேனல்க் காலத்தில் குளிர் காலத்தின் தடிமனான ஆடைகள் அங்கு பதுங்கும். இந்தத் தீப்பெட்டி வீடுகளில் ஒரு சதுர அடி போலும் வீணாக்காமல் பயன்படுத்துவதில் ஹாங்காங் மக்கள் வல்லுநர்கள். ஆயினும் நாங்கள் குடியேறிய வீட்டில் படுக்கைக்கு இரண்டு பக்கமும் நீளவாக்கில் இடமிருந்தது. இதில் ஒரு பக்கம் பொருத்துவதற்கு ஏற்ற புத்தக ஷெல்·ப் ஒன்றைக் குறைந்த விலையில் வாங்கியிருந்தேன். நான் குச்சு வீட்டிற்குள் சாமான்களை வைத்து அடைப்பதாக மனைவி எதிர்ப்புத் தெரிவித்திருந்தார். கட்டுரையை வாசித்தபோது நான் இதை மறந்து போயிருந்தேன். மனைவி நினைவு வைத்திருந்தார். முத்துலிங்கத்தின் குரலில் ஒளிந்து கொண்டு மனைவியைக் கிண்டல் செய்வதுதான் என் நோக்கம் என்று குற்றம் சாட்டினார். புத்தகங்களை அடுக்குவதற்குக் கட்டுரையில் முக்கிய நோக்கமிருக்கிறது, அது கட்டுரையை முழுமையாக வாசித்தால் புரிபடும் என்று நான் சொன்னதை அவர் நிர்தாட்சண்யமாக மறுதலித்தார். வாசிப்புப் படலம் எப்போதைக்குமாக நின்று போனது. நாளிதழ்க் கட்டுரை தரும் யோசனைகளிலிருந்தெல்லாம் குழந்தை வளர்ப்புச் சாத்தியமில்லை என்பது மற்றுமொரு முறை நிரூபணமானது. கடந்த ஆண்டு முத்துலிங்கத்தின் கட்டுரைத் தொகுப்பு நூலாக வந்தது. ‘அங்கே இப்ப என்ன நேரம்?’ என்பது புலம் பெயர் வாழ்வனுபத்தைச் சொல்கிற கட்டுரைத் தொகுப்பு மொத்தத்திற்கும் பொருத்தமான தலைப்பாக அமைந்தது. சில மாதங்களுக்கு முன்னர் நான் இந்த நூலை வாங்கினேன். சாப்பாட்டு மேசையில், படுக்கையில், வரவேற்பறையில், நான் போகிற இடங்களில் எல்லாம் நூலையும் சுமந்து திரிந்தேன். முத்துலிங்கத்தின் இலங்கைத் தமிழில் ‘காவியபடியே’ திரிந்தேன். மனைவி நூலை அவ்வப்போது புரட்டினார். குறிப்பிட்ட கட்டுரையை அவர் ஒரு நாள் வாசிப்பதைக் கவனித்தேன். இரண்டு நாள்களுக்குப் பிறகு சொன்னார்: “முத்துலிங்கம் அந்தக் கட்டுரையில் மனைவியை இளக்காரமாகப் பேசுகிறார் என்பது உண்மைதான். ஆனால் புத்தகங்கள் அடுக்குவது கட்டுரைக்கு முக்கியமானது என்பதும் உண்மைதான்”. இந்தக் கட்டுரைக்கும் எனக்குமான தொடர்பு இறுகியது இப்படித்தான். ஆரவாரமில்லாத எளிய நடையில் நேராகச் சொல்லப்படுகிற கட்டுரை இது. மணற்கேணி போல ஒவ்வொரு முறை வாசிக்கும் போதும் புதிய பொருள்கள் ஊறி வருகின்றன. கீழே கட்டுரையின் சாரத்தைத் தர முயற்சிக்கிறேன். முத்துலிங்கத்திற்கு சூடானுக்கு மாற்றலாகிறது. அவர் வாடகைக்கு எடுத்திருந்த வீட்டில் பதினொரு கயிற்றுக் கட்டில்கள் இருக்கின்றன. வீட்டின் சொந்தக்காரர் புத்தக செல்·ப் ஒன்றையும் தருகிறார். அவருடைய மனைவி இரண்டு பெரிய பெட்டிகளில் வந்திறங்கிய புத்தகங்களை அடுக்கித்தர முன்வருகிறார். “தொக்கையான புத்தகங்கள் அடி செல்·பிலும், பாரம் குறைந்தவற்றை மேல் தட்டிலும்” அடுக்குகிறார். இதில் புத்தகங்களைத் தேடி எடுப்பது எவ்வளவு “பிரயாசையான சங்கதி” என்று ஆசிரியர் விலாவாரியாக விளக்குகிறார். ஆனால் அவர் மனைவி அதைக் காதில் போட்டுக் கொள்வதில்லை. முத்துலிங்கம் தம்பதிகள் தொட்டியில் மீன் வளர்க்கிறார்கள்- சூடானில் பலரும் அதைச் செய்ததால். நைல் நதி மீன்களும் பெரிய செதில் மீன்களும் அவருடைய தொட்டியில் நீந்துகின்றன. “மீன்களை நாயைப் போல உலாத்த அழைத்துப் போகத் தேவையில்லை” என்கிறார் ஆசிரியரின் அலுவலக நண்பர். பெயர்- அலி. பங்களாதேஷ்காரர். சுறுசுறுப்பானவர். “அலியின் மனைவி சிறு உடல் கொண்ட அழகி”. அலங்காரப்பிரியை. சோம்பல் பெண். அலியின் ஐந்து வயது மகளின் பெயர் நுஸ்ரத். அலி அடிக்கடி வெளிநாடுகள் போவார். ஈமெயில் இல்லாத அந்தக் காலத்தில், டெலக்ஸில் செய்திகள் அனுப்புவார். தொலைபேசியிலும் அழைப்பார். அது நள்ளிரவாக இருக்கும். “அங்கே இப்ப என்ன நேரம்” என்று கேட்பார். மன்னிப்புக் கோருவார். பின் உரையாடலைத் தொடருவார். ஒவ்வொரு முறையும் இதே கதை. ஒரு முறை ஆசிரியர் அலியிடம் சொல்கிறார்: “நீங்கள் கிழக்கில் இருக்கும்போது உங்களுக்கு சூரியன் முதலில் உதயமாகிவிடும். அப்போது மேற்கில் இருக்கும் எனக்கு இன்னும் விடியாமல் நடுச்சாமமாக இருக்கும். ஆகையால் உங்கள் நேரத்தில் சில மணித்தியாலங்களைக் கழித்தபிறகே என் நேரம் வரும்”. சர்வதேசத் தேதிக்கோடு பற்றிப் போதிக்கவும் செய்கிறார். ஆனால் அலிக்கு நேர வித்தியாசம் பிடிபடுவதில்லை. அலிக்கு திடீரென ஜப்பானுக்கு மாற்றலாகிறது. அவர் முதலில் வீட்டைக் காலி செய்துவிட்டுப் போகிறார். அவர் மனைவியும் நுஸ்ரத்தும் ஒரு வாரம் கழித்துப் போவதாக ஏற்பாடு. இந்த ஒரு வாரமும் முத்துலிங்கம் வீட்டில் தங்குகிறார்கள். துடிதுடியென இருக்கும் நுஸ்ரத்தைப் பற்றி ஆசிரியர் சொல்கிறார்: “நுஸ்ரத் எப்பவும் சிவப்பு சொக்ஸ் அணிந்த கால்களில், சில்லுப் பூட்டி வைத்ததுபோல் அவசரம் காட்டுவாள்....அவளைப் பார்க்கும்போதெல்லாம் எனக்குள் துயரம் பொங்கும். நுஸ்ரத்தின் தாயார் அவளைக் கொஞ்சுவது கிடையாது. அவளுக்கு உடுப்பு அணிவித்து சரி பார்த்ததையோ, தலை சீவி விட்டதையோ நாங்கள் பார்க்கவில்லை. ஆனால் நுஸ்ரத் ஏவிய வேலைகளைச் செய்வதற்கு நாங்கள் இருவரும் எப்பவும் தயார் நிலையில் இருந்தோம்”. புத்தக அடித்தட்டில் உள்ள தொக்கையான, இப்போது பதிப்பில் இல்லாத, ஓவியங்கள் மிகுந்த உலக சரித்திரப் புத்தகமொன்று நுஸ்ரத்துக்குப் பிடித்துப் போகிறது. அதை எடுத்து வைத்து மணிக்கணக்காகப் பார்த்துக்கொண்டே இருக்கிறாள். அவர்கள் வீட்டில் இருந்த ஒரு வாரமும் நுஸ்ரத் வீட்டில் உண்டாக்கும் சேதங்கள் அநேகம். எனினும் இவர்கள் அதைப் பொருட்படுத்துவதில்லை. அவர்கள் புறப்படும் அன்று மணல்புயல் அடிக்கிறது. காரை மூடிய மணலை அகற்றி, விமான நிலையத்திற்குப் புறப்படுகிறார்கள். விமான அறிவிப்பு வந்ததும் நுஸ்ரத் தம்பதிகளைக் கட்டிப் பிடித்து அழுகிறாள். இளகிப்போன ஆசிரியருக்குத் தோன்றுகிறது: “இந்தக் குழந்தைக்கு நாங்கள் என்ன செய்தோம்- திறமான இரண்டு வேலைக்காரர்போல் செயல்பட்டது தவிர..”. வீட்டிற்குத் திரும்பும்போது கழுதையின் மீது தூக்கத்தில் தலை கவிழ்ந்தபடி வரும் ஒரு பால்காரன் எதிர்ப்படுகிறான். அடுத்த நாள்தான் ஆசிரியருக்குப் பொக்கிஷமான உலக சரித்திரப் புத்தகத்தைக் காணவில்லை என்பதைக் கண்டறிகிறார்கள். மணல்புயல் உண்டாக்கிய “மெல்லிய தூசியில் புத்தகத் தட்டுக்கு முன் சிறு பாதச் சுவடுகள் வந்து, திரும்பிப்போன தடங்கள்”. நுஸ்ரத் திருடியிருப்பாள் என்பது அவர்களுக்கு அதிர்ச்சி அளிக்கிறது. முத்துலிங்கத்தின் மனைவி இதை அலியிடம் சொல்ல வேண்டும் என்கிறார். ஆனால் அப்படியே விட்டுவிடவே ஆசிரியர் விரும்புகிறார். “அந்தக் குழந்தையைக் குற்றம் சொல்ல யாருக்கு மனது வரும்”. ஆறு மாதங்களுக்குப் பிறகு அலியிடமிருந்து விடிகாலை தொலைபேசி வருகிறது. எதிர்பாராத செய்தி. “நுஸ்ரத்தை இப்போதுதான் அடக்கம் செய்துவிட்டு வருகிறோம்” என்கிறார் அலி. அன்று காலை எப்போதும்போல் பள்ளிக்கூடம் போயிருக்கிறாள். பள்ளியில் மயக்கம் போட்டு விழுந்திருக்கிறாள். உடனே அவசரப்பிரிவுக்கு கொண்டு போயிருக்கிறார்கள். மூளையிலே ரத்த நாளம் வெடித்து விட்டது என்கிறார்கள். “நான் எடுத்த படம் ஒன்று இருக்கிறது. நுஸ்ரத் சூரியனைப் பார்த்தபடி கண்களைச் சரித்துக்கொண்டு நிற்கிறாள்...என்னுடைய நிழல் அவள்மேல் விழுந்து அந்தப் படத்தில் அவளுடன் இருக்கிறது. நான் இரவு உணவு சாப்பிட்டபோது அவள் அங்கே பாத்ரூமில் நுனிக்காலில் நின்று பிரஷ் பண்ணி, கோணல்மாணலாகத் தலைசீவி, ஒரு புதிய நாளைத் தொடங்கியிருக்கிறாள். பின்னிரவில் நிலாபட்டு என்னிடம் வந்துசேர்ந்தபோது, அவள் சீருடை போட்டு சிவப்பு சொக்ஸ் அணிந்து, பள்ளிக்கூடம் போயிருக்கிறாள். நான் நிம்மதியான நித்திரைக் கனவுகளில் திளைத்தபோது அவள் இறந்துவிட்டிருக்கிறாள்”. “அதன் பிறகு, ஒரு தேசத்தையும் தீண்டாத சர்வதேசத் தேதிக்கோடு இடையிலே விழுந்ததுபோல எங்களுக்குள் பெரும் மௌனம் இறங்கிவிட்டது. அலியின் நடுநிசித் தொலைபேசிகள் நின்றன. திருட்டுப்போன அதே சைஸ் மொத்தையான வேறு ஒரு புத்தகத்தை என் மனைவியால் கண்டுபிடிக்க முடியவில்லை. ஆனபடியால், என்னுடைய புத்தக செல்·பில் செவ்வக வடிவ ஓட்டையொன்று, நாங்கள் சூடானை விடும்வரைக்கும், அப்படியே நிரப்பப்படாமல் இருந்தது. உதிர்ந்து போன கிழவரின் முன்பல்லைப்போல, எப்பவும் ஞாபகப்படுத்தியபடி”. இந்தக் கட்டுரை நகைச்சுவையில் நடை போட்டு நெகிழ்ச்சியில் நின்றடைகிறது. எளிய சொற்களால் செதுக்கிச் செதுக்கிச் செய்யப்பட்டிருக்கிறது. கீழே வருவது இந்தக் கட்டுரையை ஒரு வாசகன் தொட்டுணர்ந்து நேடிய அனுபவம். கட்டுரையின் களம் நுட்பமாக விரிகிறது. பரந்து கிடக்கும் பாலைவனங்கள் மிகுந்த சூடானில்தான், தெற்கு வடக்காக வகிடெடுத்தது போல் தேசத்தை நெடுகிலும் நனைத்தபடி உலகின் நீளமான நைல் நதியும் ஓடுகிறது. பாலை வெளியின் மணல்புயலும் நைல் நதியின் மீன்களும் கதைப் போக்கில் இடம் பெறுகின்றன. ‘அந்தக் காலத்தில் ஈமெயில் இல்லை’ என்று நேராகச் சுட்டுப்படுகிற காலம், பிறிதொரு இடத்தில் ‘சுழட்டி டயல் பண்ணும் டெலிபோன் கைப்பிடியைக் காதில் வைக்கும் போது’ மறைமுகமாக நினைவூட்டப் படுகிறது. கயிற்றுக் கட்டில்கள் மக்களின் வாழ்நிலையைக் குறிக்கின்றன. கட்டுரை, புத்தகம் அடுக்குவதில் தொடங்குகிறது. எட்டுப் பக்கக் கட்டுரையில் இரண்டு பக்கம்-கால் பாகம்- இது வருகிறது. முத்துலிங்கம் தம்பதிகளின் அந்நியோன்யம் ஓசையின்றி வாசக மனத்தில் படிவது இந்தப் பகுதியில்தான். ஆனால் எடை வாரியாகப் புத்தகம் அடுக்குவதில்தான் இந்தப் பகுதியின் முக்கியத்துவம் இருக்கிறது. அதனால்தான் குழந்தையின் கையெட்டுகிற கீழ்த்தட்டில் அந்தத் தொக்கையான புத்தகம் இடம் பிடிக்கிறது. அது களவு போனதும் அந்தக் காலியிடம் இழப்பை ஞாபகப்படுத்தியபடியே இருக்கிறது. வார்த்தைகளே தன்னை வசீகரிப்பதாகச் சொல்லும் முத்துலிங்கத்தின் சில அபூர்வ வாக்கியங்கள் இந்தக் கட்டுரையில் வருகின்றன. ‘அலியின் மனைவி சிறு உடல் கொண்ட அழகி’ என்பதில் அந்தப் பாத்திரம் சிக்கனமான வார்த்தைகளினூடே கதையில் பிரவேசிக்கிறது. சுந்தர ராமசாமியின் ‘ஜே.ஜே சில குறிப்புக’ளில் வரும் எழுத்தாளர் சுபத்திரம்மாத் தங்கச்சியைக் குறித்து ‘பார்க்கப் பார்க்கப் பெண் போலவே காட்சியளிக்கூடியவள் அவள்’ என்று ஒற்றை வரி வர்ணனை வரும். ஜி.நாகராஜன் தனது ‘ஆண்டுகள்’ எனும் சிறுகதையின் நடுத்தர வயது-நடுத்தர வர்க்க நாயகி மெர்ஸியை ‘அலுத்துப் போன அழகி’ என்று ரத்தினச் சுருக்கமாய் அறிமுகப்படுத்துவார். முத்துலிங்கத்தின் ‘அழகி’யையும் இந்த வர்ணனைகளின் தொடர்ச்சியாகப் பார்க்கலாம். விரிந்து கிடக்கும் பக்கங்களுக்கு மேல் தூங்கிவிடும் குழந்தை ஆசிரியரின் பார்வைக்கு, ‘இன்னும் வாசிக்கப் பழகாத சொற்களுக்கு மேல் தலையை வைத்தபடி’ உறங்குவதாகப் படுகிறது. விமான நிலையத்தில் விடைபெறும்போது குழந்தை கையை உயர்த்தி ஆட்டியபடி செல்வது, ‘தன்னிலும் உயரமான ஒரு கண்ணாடியைத் துடைப்பது’ போலத் தோன்றுகிறது. ஜோடனைகள் இல்லாத முறுக்கிக் கொள்ளாத எளிய சொற்களின் கூட்டில் வரும் இந்த வாக்கியங்கள் யாரைத்தான் வசீகரிக்காது? கட்டுரை பாதிக்கு மேல் நகர்ந்த பின்தான் கதையின் நாயகி நுஸ்ரத் வருகிறாள். எட்டுப் பக்கக் கட்டுரையில் ஆறு பக்கங்கள் கேலியும் கிண்டலுமாகப் போகிறது. ஆனால் கதை முடிவில் நெகிழ்ச்சி படர்வதற்கு இது தடையாக இல்லை. ஆறாம் பக்க இறுதியில் கழுதையின் மீது கவிழ்ந்த தலையோடு வரும் பால்காரன் எதிர்ப்படுகிறான். ஒரு விதத்தில் கட்டுரையின் துக்ககரமான முடிவை வாசகனுக்கு அவன் குறி சொல்கிறான். கிழக்கே சூரியன் முன்பே உதித்துவிடுகிற டோக்கியோவில் நுஸ்ரத் தனது கடைசி தினத்தை தொடங்கும்போது, ஆசிரியர் மேற்கே சூடானில் மற்றுமொரு மாலைப் பொழுதைத் தொடங்குகிறார். தான் எடுத்த படத்தில் தனது நிழல் சிறுமியின் மீது கவிந்திருப்பது அவருக்கு நினைவு வருகிறது. இந்த overlap, அடுத்து வரும் வரிகளின் உருவத்திற்கும் உள்ளடக்கத்திற்கும் வாசகனைத் தயாராக்குகிறது. அவர் இங்கே இரவு உணவு சாப்பிட்டபோது அவள் அங்கே நுனிக்காலில் நின்று பிரஷ் பண்ணி, கோணல்மாணலாகத் தலை சீவி, ஒரு புதிய நாளைத் தொடங்குகிறாள். ஏன் நுனிக்காலில் நின்று பிரஷ் பண்ண வேண்டும்? வாஷ் பேசினிற்கு மேல் இருக்கும் கண்ணாடி குழந்தைக்கு எட்டாதே. அல்லது, ஆசிரியரின் வீட்டில் அப்படி எட்டாமல் இருந்திருக்க வேண்டும். ஏன் கோணல்மாணலாகத் தலை சீவ வேண்டும்? நுஸ்ரத்தின் தாயார் அவளுக்குத் தலைசீவி விட்டு அவர் பார்த்ததில்லையே? சிறுமியால் கோணல்மாணலாகத் தானே தலை சீவிக் கொள்ள முடியும்? அப்புறம், அன்றைய தினத்தின் காலம் மெல்ல நகர்கிறது. அது ஆசிரியரின் கலாபூர்வமான மொழியில், பின்னரவில் ஒவ்வொரு இலையாக நிலா பட்டு அவரிடம் வந்து சேர்கிறது. அப்போது அவள் சீருடை போட்டு சிவப்பு சொக்ஸ் அணிந்து பள்ளிக்கூடம் போகிறாள். ஏன் சிவப்பு சொக்ஸ் அணிய வேண்டும்? இவரது வீட்டில் தங்கியிருந்தபோது எப்பவும் சிவப்பு சொக்ஸ் அணிந்த கால்களில் சில்லுப்பூட்டி வைத்தது போல் அவசரம் காட்டிய சித்திரம் அவர் மனசில் பதிந்திருக்கிறது. அதனால் சிறுமி சிவப்பு சொக்ஸே அணிந்திருக்க வேண்டும் என்று அவர் நினைத்துக் கொள்கிறார். சிறுமி இறந்து போகிறபோது, தான் நிம்மதியான நித்திரைக் கனவில் இருந்தது அவரை வருத்துகிறது. துக்கம் வாசக மனதில் கூராக இறங்குகிறது. கட்டுரையின் பல இடங்களில் மேலெழும்பும் சர்வதேசத் தேதிக்கோடு, இறுதியில் நண்பர்களுக்கிடையில் எப்போதைக்குமாய் இறங்கி விடுகிறது. முத்துலிங்கம், தனது மற்ற பத்திகளைப் போலவே இதிலும் கட்டுரைகளின் சம்பிரதாய வடிவங்களை ஓசையின்றித் தகர்க்கிறார். முன்னுரை-உள்ளடக்கம்-முடிவுரை என்கிற ஆகிவந்த கட்டமைப்பு அவருக்கு உவப்பாக இல்லை. படைப்பிலக்கியத்தின் வடிவத்தையும் மொழியையும் கையிலெடுத்துக் கொண்டு அவர் கட்டுரைகளை எதிர்கொள்கிறார். அப்போது அவரது பேனா நுனியில் கட்டுரையும் கதையும் ஒன்றன் மீது மற்றொன்று கவிகிறது. இந்த இரண்டுக்கும் இடையிலான முத்துலிங்கத்தின் வெளி உருவாகிறது. இந்த வெளியில் கதைகளின் சுவாரஸ்யம் இருக்கிறது. ஆனால் கதைகளின் புனைவுத்தன்மை இல்லை. மாறாகக் கட்டுரைகளின் நம்பகத்தன்மை இருக்கிறது. அதே வேளையில் கட்டுரைகளின் இறுக்கம் இல்லை. தமிழில் அதிகம் பேர் பிரவேசித்திராத வெளியிது. இந்த வெளியில் வாசகனால் இயல்பாக நடக்க முடிகிறது. அப்படி நடக்கிற நேரமெல்லாம் வாசகனின் நல்ல நேரமாகிறது. “அங்கே இப்ப என்ன நேரம்” பீட்டர்ஸ் சாலை, ராயப்பேட்டை, சென்னை-14.


அடுத்தவன், என் கனவிலும் கடவுள் வந்தார்...


ஆகா, செம எதிர்பதிவா இருக்கே,,,, வெயிட்டிங்.. அடுத்தது என்ன?


text: கற்றுக் கறவை! – P A Krishnan's Writings Posted on December 26, 2021 December 26, 2021 by P A Krishnan பிராமணப் பெயர்கள் பெரும்பாலும் வடமொழிப் பெயர்களாக இருக்கின்றன என்ற கூற்றில் உண்மையிருக்கிறது. ஆனால் இன்று தமிழ்நாட்டில் தமிழ்ப் பெயர்களைப் பார்ப்பதே அரிதாக இருக்கும்போது பிராமணர்களை மட்டும் குற்றம் சொல்ல முடியாது. வைணவப் பிராமணர்கள் தமிழ்ப் பெயர்களைக் குழந்தைகளுக்கு வைக்கத் தயங்குவதில்லை அலர்மேல் மங்கை, ஆண்டாள், நப்பின்னை, குறுங்குடி, செல்வி போன்ற பல பெயர்கள் வைணவப் பெண் குழந்தைகளுக்கு வைக்கப் படுகின்றன. ஆனால் எனக்குத் தெரிந்து பொற்கொடி இல்லை. சுடர்க்கொடி இல்லை. ஏன் என்று தெரியவில்லை. தங்கப் பெண் உண்டு. ஆனால் செல்வப்பெண் இல்லை. ஆண்டாள் இப்பாடலில் பொற்கொடி, புனமயில் செல்வப்பெண்டாட்டி என்று மூன்று விதமாக நாயகியை அழைக்கிறார். கண்ணன் ஊருக்கே ஒரு பிள்ளை போல இவள் ஊருக்கே ஒரு பெண். எற்றுக்கு உறங்கும் பொருளேலோர் எம்பாவாய்.pa 'கன்றுகள் போல இருக்கும் பசு மாடுகள்' என்கிறார் ஆண்டாள். கண்ணன் இருக்கும் இடம் என்பதால் பசுக்கள் கூட இள்மை மாறாது இருக்கின்றன. வயது குறைந்து கொண்டே போகிறது. வைகுண்டத்தில் நித்ய்சூரிகள் வயது நூறு ஆகியும் பின்னால் குறையத் துவங்கி 25 ஆகுமாம். அவர்களுக்கு நேர்வது பரமனை நாள் தோறும் தொழுவதால் இங்கு பசுக்களுக்கு வயது குறைவது கண்ணனின் கை படுவதால் என்று வியாக்கியானம் சொல்கிறது. அவை அனைத்தும் – கிழப் பசுக்களானாலும்- வற்றாது பால் கொடுக்கின்றன. 'முலை சரிந்தாரைப் பார்க்காத ராஜகுமாரனைப் போல கன்று மேய்க்கப்பெற்றால் பசுக்களைப் பாரான்', என்று ஆறாயிரப்படி கூறுகிறது. இதை வியாக்கியானக்காரர்களின் ஆணாதிக்கக் கூற்று என்று எடுத்துக் கொள்ளக் கூடாது. அவனை எண்ணுபவர்களின் எண்ணத்தில் தொய்வு ஏற்படக் கூடாது என்ற நோக்கில் இவ்வாறு கூறப்படுகிறது. அவனே பரிவு கொண்டு வயதானவர்களையும் இறை எண்ணத்தில் இளையவர்கள் ஆக்குவான். 'பல' என்ற சொல்லுக்கு மிகவும் அருமையான விளக்கத்தை ஆறாயிரப்படி அளிக்கிறது. 'பகவத் குணங்களும் எல்லையுண்டாகினும் இப்பசுக்களுக்கு எல்லையில்லை'. இதற்கு நாம் எண்ணற்ற உலகங்களும் எண்ணற்ற மனிதர்களும், உயிருள்ளவையும், உயிரற்றவையும் இருந்தாலும் இவை எல்லாவும் அவனுக்குப் ஆயர்குலத்துப்பசுக்கள் போன்றவை. எல்லாவற்றையும் கறப்பான். அருள்தருவான். ஆயர்களுக்கு யார் எதிரிகள்? கண்ணனின் எதிரிகளே அவர்களின் எதிரிகள். அவர்கள் இருக்கும் இடத்திற்குச் சென்று அவர்களோடு போர் புரிவார்கள். இதை மற்றொரு தளத்தில் பாகவதர்கள் பகவானை பழிப்பவர்களுடன் வாதப் போர்கள் செய்து அவர்களை வெல்வார்கள் என்றும் பொருள் கொள்ளலாம். இவள் அழகு பெண்களை ஆண்களாக விரும்பச் செய்கிறது என்கிறது வியாக்கியானம். 'ஆடவர் பெண்மையை அவாவும் தோளினான்' என்ற கம்பரின் கூற்றிற்கு நேர் எதிர். நாங்கள் உன் முன்வாசல் வந்து விட்டோம். கருமுகில் போன்ற நிறமுடைய கண்ணனின் பெயரைப் பாடுகிறோம். ('பெண்டாட்டி' என்பது இங்கு பேரழகு பொருந்திய பெண்மையை வாய்க்கப்பெற்றவளே என்று பொருள்.) முகில் வண்ணன் பேரழகிற்கு நீ தான் நிகர். ஆனால் நீ அசையாமல், பேசாமல் உறங்கிக் கொண்டிருக்கிறாய், ஏன் என்று எங்களுக்கு விளங்கவில்லை என்கிறார்கள் ஆய்ச்சியர்கள்.


இந்தியா முழுதும் கொரோனா வைரஸ் தொற்றுப்பரவலைக் கட்டுக்குள் கொண்டுவரும் நடவடிக்கையாக ஊரடங்கு அமலில் உள்ளது.இந்நிலையில், மக்கள் பின்பற்ற வேண்டியவை நடைமுறைகள் குறித்தும், செய்யக்கூடாதவற்றைக்குறித்தும், மத்திய சுகாதாரத் துறை அமைச்சகம் சில வழிமுறைகளை அறிக்கையாக வெளியிட்டுள்ளது. மத்திய சுகாதாரத்துறை அமைச்சகம், நேற்று(வியாழக்கிழமை) வெளியிட்ட அறிக்கையில் கூறப்பட்டுள்ளதாவது: கொரோனா வைரஸ் தொற்று அச்சுறுத்தலுக்கு மத்தியில், மருத்துவ பணியாளர்கள், சுகாதார ஊழியர்கள், காவல்துறையினர், இரவு, பகல் பாராமல் பணியாற்றி வருகின்றனர். எனினும், வைரஸ் தொற்று அச்சத்தின் காரணமாக, இவர்களை மக்கள் புறக்கணிக்கின்றனர். இவர்களுக்கு எதிராக பாகுபாடு காட்டப்படுகிறது. இத்தகைய நடத்தைகள், சமூகத்தில் இடையூறுகளை ஏற்படுத்தும்.இந்த இக்கட்டான சூழலில், மக்கள் பின்பற்ற வேண்டிய வழிமுறைகள்: பொது சேவைகளில் ஈடுபடுவோரை பாராட்டி, அவர்களுக்கும் அவர்களது குடும்பத்தினருக்கும் ஆதரவாக இருக்கவேண்டும். உலக சுகாதார அமைப்பு அல்லது, மத்திய சுகாதாரத்துறை அமைச்சக இணையதளத்தில் உள்ள அதிகாரப்பூர்வ தகவலை மட்டுமே பிறருக்கு பகிரவேண்டும் சமூக ஊடகங்களில், ஒரு செய்தியை பகிர்வதற்கு முன், அந்த தகவல் உண்மையானதா என்பதை முதலில் ஆய்வு செய்ய வேண்டும் கொரோனா வைரசில் இருந்து மீண்டு வந்தவர்களின் கதைகள் போன்ற நேர்மறையான செய்திகளை பகிரவேண்டும் அதே நேரத்தில், கொரோனா வைரசால் பாதிக்கப்பட்டுள்ளோர் அல்லது தனிமைப்படுத்தப்பட்டுள்ளோர் பெயர் மற்றும் அடையாளத்தை வெளியிடக்கூடாது. மக்கள் மத்தியில் பீதியை ஏற்படுத்தும் வகையிலான பதிவுகளை வெளியிடக்கூடாது. மருத்துவ, சுகாதார ஊழியர்கள் மற்றும் காவல்துறையினரை குறிவைத்து எந்த விமர்சன பதிவுகளையும் பகிரக்கூடாது. இந்த வைரஸ் பரவலுக்கு, குறிப்பிட்ட சமூகத்தினர்தான் காரணம் என முத்திரை குத்தக்கூடாது. சிகிச்சைப் பெற்று வருவோரை, கொரோனால் பாதிக்கப்பட்டோர் என அழைக்கக்கூடாது. கொரோனாவில் இருந்து மீண்டு வருவோர் என அழைக்கவேண்டும்.என அதில் கூறப்பட்டுள்ளது. (இந்தக் கட்டுரை பல்வேறு தரவுகளிலிருந்து தொகுக்கப்பட்டது.)


text: வேர்செல்களை உபயோகித்து உடலில் திசுக்களைப் புதுப்பிக்கும் சிகிச்சைமுறை உலகம் முழுவதும் பிரபலமாகிக் கொண்டிருக்கிறது. வளரும் கருவிலிருந்து வேர்செல்களை எடுத்துப் பயன்படுத்துவதில் சிசுக்கொலை என்ற தர்மசங்கடமான சூழ்நிலை ஏற்படுகிறது. இதற்கு ஆபத்தில்லாத மாற்றுவழி குழந்தை பிரசவித்தவுடன் தூக்கி வீசப்படும் நஞ்சுக்கொடியிலிருந்து வேர்செல்களைப் பிரித்தெடுப்பதே. ஆனால் அதை சர்வசாதாரணமாக பெண்களின் மாதாந்திர உதிரப்போக்கிலிருந்து கூட வேர்ச்செல்களைப் பெறமுடியும். இரத்தத்தில் காணப்படும் வேர் செல்களை ஸ்ட்ரோமல்-ஸ்டெம் செல் என்பார்கள். கருவிலிருந்து பெற்ற வேர்செல்களிலிருந்து சகலவிதமான திசுக்களையும் அடையலாம். இயலாவிட்டாலும் அடிபோஜெனிக், காண்ட்ரோஜெனிக், ஆஸ்டியோஜெனிக், அதாவது கொழுப்புத்திசு, இணைப்புத்திசு, எலும்புத்திசு, உட்தோல் திசுக்களில் இதயத்திசு மற்றும் நரம்பு செல்களை அதிலிருந்து பெறமுடியும் என்று கண்டுபிடித்திருக்கிறார்கள். இனி செய்யப்போகும் வேர்செல் சிகிச்சைகளுக்கு பெண்ணின் மாதவிலக்கு இரத்தம் பயன்படும். எதை தீட்டென்றும் அசூசை என்றும் சொல்லி வந்தார்களோ அதுவே உயிர்காக்கும் மருந்தாகிறது இன்று.


1525 பிரித்தானியாவில் கொரோனா தொற்றிற்கு சுமார் 18 மாதங்களில் வைரஸ் தடுப்பூசி கிடைக்கும் வரை சாதாரண வாழ்க்கை வாழ முடியாதென அந்நாட்டு அதிகாரிகள் தெரிவித்துள்ளனர். நோய் அறிகுறிகள் இருந்தால் வீட்டிலிருந்து வேலை செய்ய மற்றும் ஏழு நாட்களும் வீட்டில் இருப்பதற்கான ஆலோசனைகள் அடுத்த ஆண்டும் தொடரலாம் என அதிகாரிகள் குறிப்பிட்டுள்ளனர். கட்டுப்பாடுகள் அதிகரிக்கப்பட்ட பகுதிகளில் பாடசாலைகள் மற்றும் கடை மூடல் போன்ற நடவடிக்கைகளை மேலும் சில வாரங்களுக்கு மாத்திரம் நீடிக்க அமைச்சர்கள் விரும்புகிறார்கள். ஆனால் இதற்காக ஒரு உரிய தடுப்பூசி அல்லது மருந்தினை கண்டுபிடிக்கும் வரையில் இயல்பு வாழ்க்கையை வாழ நினைக்காமல் புதிய வாழ்க்கையை சமாளிக்க வேண்டும் என அரசாங்கத்தின் உள்ளக தகவல் வட்டாரங்கள் தெரிவித்துள்ளன. பிரித்தானியாவில் அமுல்படுத்தப்பட்டுள்ள சமூக இடைவெளியானது காலவரையறையின்றி நீடிக்கும் என அதிகாரி ஒருவர் தெரிவித்துள்ளார். தற்போதைய நடவடிக்கைகளை பிரித்தானியா எவ்வளவு காலம் சமாளிக்க முடியும் என்பது குறித்து அரசாங்கம் தொடர்ந்து பேச்சுவார்த்தை நடத்தி வருவதால், நீண்ட காலத்திற்கு, தன்னார்வ அடிப்படையில் சமூக இடைவெளிகளை ஊக்குவிப்பதற்கான உத்தியோகபூர்வ திட்டங்களும் விவாதிக்கப்பட்டு வருவதாக அவர் குறிப்பிட்டுள்ளார். பிரித்தானிய பிரதமர் கொரோனா தொற்றில் பாதிக்கப்பட்டுள்ள நிலையில், லொக்டவுன்களை முழுமையாக தளர்த்துவதென்பது தற்போது மிக விரைவான தீர்மானமாக இருக்காது. எனவே இந்த நடவடிக்கை மேலும் சில வாரங்களுக்கு நீடிக்கும் என பிரித்தானிய வெளிவிவகார துறை செயலாளர் Dominic Raab தெரிவித்துள்ளார்.


text: புதுக்கோட்டையில் புதிய பாடத்திட்டம் குறித்த மாவட்ட அளவிலான பயிற்சி.. புதுக்கோட்டை,ஜீலை.18 : புதுக்கோட்டை மாவட்ட ஒருங்கிணைந்த பள்ளிக் கல்வியின் சார்பில் 2 முதல் 5 ஆம் வகுப்பு வரை எடுக்கும் ஆசிரியர்களுக்கான புதிய பாடத் திட்டம் குறித்த மாவட்ட அளவிலான பயிற்சி ஒருங்கிணைந்த பள்ளிக்கல்வி பயிற்சி அரங்கில் மாநிலத் திட்ட இயக்குநர் உத்தரவுப்படியும்,புதுக்கோட்டை மாவட்ட முதன்மைக் கல்வி அலுவலர் செ.சாந்தி( பொறுப்பு) வழிகாட்டுதலின் படியும் நடைபெற்று வருகிறது. தமிழ்,ஆங்கிலம்,கணக்கு,சமூக அறிவியல் என நான்கு பாடங்களுக்கும் புதிய பாடத்திட்டம் பற்றி 17.7.19 முதல் 20.7.19 வரை நான்கு நாட்கள் பயிற்சி நடைபெற்று வருகிறது.இப்பயிற்சியில் புதுக்கோட்டை மாவட்டத்தில் உள்ள 109 ஆசிரியர் பயிற்றுநர்கள் மற்றும் 6 ஆசிரியர்கள் என மொத்தம் 115 பேர் கலந்து கொண்டுள்ளனர். இப்பயிற்சியானது வரும் 21 ஆம் தேதி முதல் 4 கட்டங்களாக அனைத்து தொடக்க நிலை ஆசிரியர்களுக்கும் வட்டார அளவில் நடைபெற உள்ளது.இதில் 3721 ஆசிரியர்கள் பயிற்சி பெற உள்ளனர். முன்னதாக புதன்கிழமை நடைபெற்ற பயிற்சி வகுப்பினை மாவட்டத்திட்ட அலுவலர் இரவிச்சந்திரன் தலைமையேற்று தொடங்கி வைத்தார்.புள்ளியியல் அலுவலர் பத்மநாதன் வாழ்த்துரை வழங்கினார்.மாவட்ட பயிற்சி ஒருங்கிணைப்பாளர் மெ.ரெகுநாததுரை அறிமுக உரை நிகழ்த்தினார்.மாவட்ட ஒருங்கிணைப்பாளர் ராமன் நன்றி கூறினார். பயிற்சியின் மாநிலக் கருத்தாளர்களாக ஆசிரியர் பயிற்றுநர் பரிசுத்தம்,அருண்குமார்,ஆசிரியர்கள் பிரகாஷ் மற்றும் மாணிக்கம் ஆகியோர் செயல்பட்டனர்.


| ரோட்டோர கடைகளில் மாமூல் வாங்கும் போலீஸ்! வைரலாகும் 'வீடியோ'வால் கோவையில் அதிர்ச்சி Dinamalar ரோட்டோர கடைகளில் மாமூல் வாங்கும் போலீஸ்! வைரலாகும் 'வீடியோ'வால் கோவையில் அதிர்ச்சி கோவை:கோவையில் ரோட்டோர கடையில் ரோந்து பைக்கில் சென்று, சீருடையில் போலீஸ்காரர் மாமூல் வசூலிக்கும், 'வீடியோ' வைரலாகி பரபரப்பை ஏற்படுத்தியுள்ளது.கோவையில் ரோந்து என்ற பெயரில் தள்ளுவண்டி மற்றும் ரோட்டோர கடைக்காரர்களிடம் போலீசார் மாமூல் வசூலிப்பது தொடர்கதையாக நடந்து வருகிறது. இரவு நேரங்களில் மட்டுமில்லாமல், பகல் நேரத்திலும் சீருடையிலேயே ரோந்து வாகனங்களில் சென்று போலீசார் மாமூல் வசூலித்து வருகின்றனர். இதை மெய்ப்பிக்கும் வகையில், தற்போது ஒரு வீடியோ இணையதளங்களில் வைரலாகி வருகிறது.அந்த வீடியோவில், 'சைரன்' ரோந்து பைக்கில்(டி.என். 66 ஜி 0479) சீருடையில் இருக்கும் ஒரு போலீஸ்காரர், ரோட்டோர இளநீர் கடைக்காரரிடம் மாமூல் கேட்கிறார். அவருக்கு, இளநீர் கடைக்காரர் பணத்தை எடுத்து எண்ணி மறைவாக கொடுக்கிறார். அதை போலீஸ்காரர், 'கைநீட்டி' வாங்கி தனது கைக்குள் மறைத்து வைத்து கொண்டு பேசுகிறார்.இவை அனைத்தும் பட்ட பகலில் பொதுமக்கள் முன்னிலையிலேயே அரங்கேறுகிறது. இந்த மாமூல் போலீஸ் வீடியோ கோவை, திருச்சி ரோட்டில் எடுக்கப்பட்டுள்ளது. இளநீர் கடைக்கு சென்ற பொதுமக்கள் சிலர் போலீஸ்காரரின் வெளிப்படை மாமூலை வீடியோ எடுத்து சமூக வலைதளங்களில் பரப்பியுள்ளனர்.இதேபோன்று ரோட்டோர டிபன் கடைகள், தள்ளுவண்டி கடைகள், நடைபாதை கடைக்காரர்களிடம் போலீசார் மாமூல் வசூலிப்பது நடந்து வருகிறது. ராமநாதபுரம் பகுதி மட்டுமில்லாமல் காந்திபுரம், டவுன்ஹால், ஒப்பணக்கார வீதி, டி.பி.,ரோடு, திருச்சி ரோடு, அவிநாசி ரோடு, பஸ் ஸ்டாண்டுகள் உட்பட கோவை முழுவதும் இந்த மாமூல் கதை தொடர்ந்து நடக்கிறது.ரோட்டின் ஓரத்தில் இளநீர் கடை உள்ளிட்ட கடைகளுக்கு அனுமதி கொடுத்து போலீசார் தினம், வாரம் மற்றும் மாத கணக்கில் மாமூல் வசூலித்து வருகின்றனர். ரோந்து பணியில் ஈடுபடும் போலீசார், தங்களுக்குள்ளே எல்லை பிரித்து கொண்டு இந்த மாமூல் வசூலில் ஈடுபடுகின்றனர்.பொதுமக்கள் கூறுகையில், 'மாமூல் வசூல் என்பது போலீசாரின் ஒரு அன்றாட பணியாக மாறிவிட்டது. சட்டவிரோதமாக நடை பாதை, ரோட்டின் ஓரங்களில் கடைகள் அமைக்க அனுமதி கொடுக்கின்றனர். பின், அதற்காக மாமூல் வாங்கி கொள்கின்றனர். கேட்டால், இந்த பங்கு உயரதிகாரிகளுக்கும் தான் செல்கிறது என்கின்றனர். இதை முற்றிலும் தடுத்து நிறுத்தும் வரை, உயரதிகாரிகளுக்கும் மாமூல் செல்கிறது என்பதை மறுக்க முடியாது' என்றனர். 'டாஸ்மாக்' தனி ரேட்!பொதுவாக இரவு நேரடிபன் கடைகளுக்கு, 50 முதல் 100 ரூபாய் வரை மாமூல் பெறப்படுகிறது. இதேபோன்று ரோட்டோர இளநீர், தள்ளுவண்டி கடைக்காரர்களிடம், 100 ரூபாய் தினசரி மாமூல் வசூலிக்கின்றனர். மேலும், பெரும்பாலான இடங்களில், 24 மணி நேர டாஸ்மாக் கடைகள் இயங்குகின்றன. டாஸ்மாக் கடை அருகே உள்ள பெட்டிக்கடைகளில் இரவு முழுவதும் மது விற்பனை செய்யப்படுகிறது. இதற்கான மாமூல் ரேட், 500 ரூபாய் வரை பெறப்படுகிறது.


விஞ்ஞானம் விழித்திடுமுன் விந்தை நபியின் விண்வெளிப்பயணம் « சுவனப்பாதை « மிஃராஜ் – இஸ்ரா (வீடியோ) ஜித்தா இஸ்லாமிய நிகழ்ச்சி – அழைப்பிதழ் (நாள்: 24.05.2013) » இறைமொழியும் நபிமொழியும் : தன் அடியாரை (கஃபாவாகிய) சிறப்பு பள்ளியிலிருந்து (பைத்துல் முகத்தஸிலுள்ள) மஸ்ஜிதுல் அக்ஸாவிற்கு, இரவின் ஒரு பகுதியில் பயணம் செய்வித்தானே அத்தகையவன் மிகவும் பரிசுத்தமானவன், (மஸ்ஜிதுல் அக்ஸாவாகிய) அது எத்தகையெதென்றால் நாம் அதனைச்சுற்றியுள்ள பகுதிகளை அபிவிருத்தியடையச் செய்திருக்கின்றோம், நம்முடைய அத்தாட்சிகளை அவருக்கு காண்பிப் பதற்காகவே (அழைத்துச் சென்றோம்) நிச்சயமாக உமது இரட்சகனாகிய அவனே செவியேற்கிறவன் பார்க்கிறவன். (அல் குர்ஆன் – 17.1) அன்புள்ள சகோதர சகோதரிகளே! – இதுவரைக்கும் இஸ்ரா-மிஃராஜ் பற்றி குர்ஆன் மற்றும் ஹதீது கூறும் செய்திகளைப் படித்தீர்கள். இஸ்ரா என்பது இரவில் பிரயாணம் செய்தல் என்பதாகும், அதாவது நபி (ஸல்) அவர்கள் மக்காவிலிருந்து பைத்துல் மக்திசுக்கு புராக்கில் சென்ற பிரயாணத்திற்கு சொல்லப்படும். மிஃராஜ் என்பது ஏழு வானங்களை கடந்து சென்றதற்கு சொல்லப்படும். இஸ்ரா குர்ஆனிலும் ஹதீதிலும் கூறப்பட்டிருக்கின்றது, மிஃராஜ் என்பது ஹதீதில் மாத்திரம் கூறப்பட்டிருக்கின்றது. இவ்விரண்டும் குர்ஆன் ஹதீதின் மூலம் கூறப்பட்ட செய்தி என்பதில் எவ்வித சந்தேகமும் இல்லை. ஆனால் அது எந்த மாதம் எத்தனையாம் தேதி நிகழ்ந்தது என்பது பற்றி குர்ஆனிலோ ஹதீதிலோ கூறப்படவில்லை. அது எப்போது நிகழ்ந்தது என்பது பற்றி அறிஞர்கள் பல கருத்துக்கணிப்புகளைக் கூறுகின்றார்கள். அவைகள் பின்வருமாறு. Tags: ஆதம் (அலை), இத்ரீஸ் (அலை), இப்ராஹீம் (அலை), இஸ்ரா, இஸ்லாம், ஈஸா (அலை), தொழுகை, பித்அத், புராக், பைத்துல் முகத்தஸ், மர்யம் (அலை), மஸ்ஜிதுல் அக்ஸா, மிஃராஜ், முஸ்லிம், மூஸா (அலை), மௌலவி K.L.M.இப்ராஹீம் மதனீ, யஹ்யா (அலை), யூசுஃப் (அலை), ரஜப், விஞ்ஞானம், விண்வெளிப்பயணம், ஜிப்ரஈல் (அலை), ஸகரிய்யா (அலை), ஸம்ஸம், ஹாரூன் (அலை) Posted in இஸ்லாம், தொழுகை, நபி(ஸல்), பொதுவானவை, முஸ்லிம், ரஜப், விஞ்ஞானம்


text: சற்றுமுன் நாட்டு மக்களுக்கு மகிழ்ச்சியான செய்தியை வெளியிட்ட மோடி! பெருமிதத்தில் இந்தியா!! - TamilSpark சற்றுமுன் நாட்டு மக்களுக்கு மகிழ்ச்சியான செய்தியை வெளியிட்ட மோடி! பெருமிதத்தில் இந்தியா!! By தமிழன் Wed, 27 Mar 2019 13:27:21 IST modi announced good news to india people நாட்டு மக்களுக்கு மிக முக்கியமான செய்தி அனைவரும் டிவி, ரேடியோ, மற்றும் இதர சமூக வலைதளங்களில் இணைந்திருங்கள் என்று மோடி தனது ட்விட்டர் பக்கத்தில் தெரிவித்திருந்தார். இதனை தொடர்ந்து இந்தியா முழுவதும் பெரும் பரபரப்பான சூழல் ஏற்பட்டது. இந்நிலையில் அத்தகைய மகிழ்ச்சியான செய்தியை மோடி வெளியிட்டுள்ளார்.அவர் கூறியதாவது, இந்தியா ஒரு வரலாற்று சாதனையை படைத்துள்ளது. பூமிக்கு 300 கி.மீ. உயரத்தில் உள்ள செயற்கைக் கோளை இந்தியா 3 நிமிடங்களில் சுட்டு வீழ்த்தியுள்ளது. மேலும் நமது சொந்தh செயற்கைக்கோளையே நாம் சுட்டு வீழ்த்தியுள்ளோம். இந்நிலையில் விண்வெளி சக்தி நாடாக இந்தியா சாதனை படைத்துள்ளது. இதுவரை, அமெரிக்கா, ரஷ்யா, சீனா ஆகிய 3 நாடுகள் மட்டும் செய்த இந்த சாதனையை 4 வது நாடாக தற்போது இந்திய செய்துள்ளது. மேலும் இது நாட்டின் பாதுகாப்பிற்காகவும், விண்வெளியில் நமது விண்கலங்களை பாதுகாக்க இந்தியா எடுத்துள்ள பாதுகாப்பு முயற்சி மட்டுமே.இதனை இந்தியா யாருக்கு எதிராகவும் பயன்படுத்தாது. இந்த சோதனைக்குப் பிறகும், விண்வெளி மூலம் போர் தொடுக்கப்படக் கூடாது என்பதில் இந்தியா தெளிவாக இருக்கிறது என கூறியுளளார்.


உஷாராய்யா உஷாரு... பேடிஎம் வாடிக்கையாளர்களுக்கு கேஷ் பேக்.... Jun 4, 2021 - 09:29 Updated: Jun 4, 2021 - 09:30 கொரோனா தொற்று அதிகரிப்பால் ஊரடங்கு அறிவிக்கப்பட்ட நிலையில், நாட்டு மக்கள் அனைவரும் வேளைகளை இழந்து பொருளாதார ரீதியாக மன உளைச்சலுக்கு ஆளாகின்றனர். இந்த நிலையை சமாளிக்க பல்வேறு மாநில அரசுகள் தங்கள் மக்களுக்கு நிவாரண நிதியுதவி என பல செயல்களை செய்துவருகிறது. இதுபோன்ற இக்கட்டான நிலையில் மோசடி கும்பல்களின் செயல்களும் அதிகரித்து கொண்டுதான் இருக்கிறது. நமது மொபல் நம்பருக்கு திடீரென ஒரு மெசேஜ் வரும் அதில் நீங்கள் 1,0000 ரூபாய் வென்றுவிட்டீர்கள் இந்த லிங்க்கை கிளிக் செய்யுங்கள் உங்களுக்கு பணத்தை பெற்றுக்கொள்ளலாம் என மோசடி கும்பல் மெசேஜ் முலம் செயல்படுவதாக ரிசர்வ் வங்கி எச்சரித்துள்ளது. ஆனால் இந்த மெசேஜ் முலமும் பலர் தங்களது பணத்தை பரிகொடுத்த அவலமும் நேர்ந்துள்ளது. பலவிதமாக மக்களை மோசடி செய்யது ஏமாற்றும் கும்பல்கள் மத்தியில் தற்போது புதுவிதாமன மோசடி செய்வதற்கு யோசித்துள்ளனர் மோசடி கும்பல். பேடிஎம் பெயரில் பொய்யான மெசேஜ் வருவதாக தகவல் வெளியாகியுள்ளது. அந்த மெசேஜில் பேடிஎம் வெப்சைட்டை கிளிக் செய்து உள்ளே சென்றால் உங்களுக்கு கேஷ் பேக் சலுகை என்ற செய்தி வருகிறது. அதன் கீழே send gift to paytm என்று குறிப்பிட்டுள்ளது. அதை கிளிக் செய்தால் மற்றொரு போலியான வெப்சைட்டுக்குச் செல்கிறது. இதுபோன்ற போலியான மெசேஜ்களில் வாடிக்கையாளர்கள் முன எச்சரிக்கையாக இருக்க அறுவுறுத்தப்படுள்ளது. பேடிஎம்களில் இதுபோன்ற கேஷ் பேக் சலுகைகள் உண்மையிலேயே வழங்கப்படும் ஆனால் அது பேடிஎம் ஆப்களில் மட்டுமே. என்று வாடிக்கையாளர்களுக்கு அறிவுறுத்தப்பட்டுள்ளது.


கொரியா ஒற்றுமையை நிராகரித்த அமெரிக்கா! கொரியாவின் கதை #11 | america ignored korea's unity korea's story #11 | nakkheeran Published on 26/08/2018 (20:18) | Edited on 27/08/2018 (13:33) Comments 1905ஆம் ஆண்டுவரை கொரியாவை பாதுகாக்கும் நாடாக ரஷ்யா இருந்தது. அந்த ஆண்டு ரஷ்யாவுக்கும் ஜப்பானுக்கும் இடையே நடந்த யுத்தத்தை தொடர்ந்து கொரியா ஜப்பான் கைக்கு மாறியது. 1910 ஆம் ஆண்டுக்குள் ஜப்பான் தந்திரங்களைப் பயன்படுத்தி, கொரியாவை முழுமையாக தனது பிரதேசமாக இணைத்துக் கொண்டது. பேரரசியைக் கொன்று, பேரரசர் கோஜோங்கையும் பதவியிலிருந்து நீக்கியது. ஜப்பானின் பிடியில் கொரியா பட்ட கஷ்டங்கள் கொஞ்சநஞ்சமல்ல. கொரியா மக்கள் ஜப்பானியரின் அடிமைகளாக மாற்றப்பட்டனர். ஜப்பானுக்காக உழைக்கும்படி கட்டாயப் படுத்தப்பட்டனர். ஜப்பான் ஆதிக்கத்தை எதிர்த்து தேசியவாத குழுக்களும், புரட்சிகர குழுக்களும் விடுதலைப் போராட்டத்தை நடத்தின. இந்த விடுதலை இயக்கங்கள், கொரியாவுக்குள் இயங்க முடியவில்லை. வெளிநாடுகளில் இருந்தே போராடின. கொரியாவின் விடுதலைக்காக போராடியவர்கள் தனித்தனியாக போராடினார்கள். வெவ்வேறு நோக்கங்களை மையமாக வைத்து போராடினார்கள். தங்களுக்குள் ஒற்றுமை இல்லாமல் போராடினர். சீனாவில் கொரியா தேசிய அரசாங்கத்தை அமைத்தார்கள். ஜப்பானுக்கு பயந்து இந்த அரசாங்கத்தை யாரும் அங்கீகரிக்கவில்லை. ஜப்பானின் ராணுவ தொழிற்சாலைகளிலும், ராணுவத்திலும் கொரியாவின் ஆண்களும் பெண்களும் உயிரைக் கொடுத்து உழைத்தார்கள். இரண்டாம் உலகப்போரில் எவ்வளவு வேகமாக ஜப்பான் தனது எல்லையை விரிவுபடுத்தியதோ, அதே வேகத்தில் தோல்வியின் விளிம்புக்கு விரட்டப்பட்டது. சீனாவில் சியாங்கே சேக்கும் மாவோவின் கம்யூனிஸ்ட் கட்சியும் இணைந்து ஜப்பான் ராணுவத்தை விரட்டியடித்தன. இரண்டாம் உலக யுத்தத்தில் ஜப்பானின் தோல்வி உறுதியான நிலையில் எகிப்து தலைநகரில் கூட்டுப்படைகளின் தலைவர்கள் கூடி விவாதித்தனர். அப்போது, ஜப்பான் கைப்பற்றிய நாடுகள் அனைத்தும் விடுதலை பெற்றவையாக அறிவிக்கப்பட வேண்டும் என்று கூறப்பட்டது. கொரியாவைப் பொறுத்தமட்டில், அது அடிமைத்தனத்தில் இருப்பதால், நம்பகமான பொறுப்பாளர்களின் வசம் இருக்க வேண்டும் என்று அமெரிக்க அதிபர் ரூஸ்வெல்ட், ரஷ்யா அதிபர் ஸ்டாலினிடம் யோசனை தெரிவித்தார். அந்த யோசனையை ஏற்ற ஸ்டாலின், இந்தப் பொறுப்பு மிகக் குறுகிய காலமே இருக்க வேண்டும் என்றார். இரண்டாம் உலகப்போர் முடிந்ததும் ஐரோப்பிய நாடுகளை பங்கிட்டுக் கொள்வது தொடர்பாக கூட்டுப்படைகளுக்கு இடையே குழப்பம் நிலவியது. அந்தப் பிரச்சனை முடிந்தவுடன், ஜப்பான் மீது அமெரிக்கா அணுகுண்டுகளை வீசியது. உடனே, ஜப்பான் மீது சோவியத் யூனியனும் யுத்தம் அறிவித்தது. கொரியாவின் வடபகுதிக்குள் ரஷ்யப் படைகள் அதிவேகமாக முன்னேறின. ரஷ்யாவின் வேகம் அமெரிக்காவுக்கு எரிச்சலூட்டியது. கொரியா முழுவதையும் ரஷ்யா கைப்பற்றிவிடுமோ என்று பயந்தது. 1945 ஆம் ஆண்டு ஆகஸ்ட் மாதம் 10 ஆம் தேதி இரண்டு இளம் அதிகாரிகளை கொரியாவுக்கு அனுப்பியது. அவர்கள், கொரியாவில் அமெரிக்க ராணுவம் கைப்பற்றிய பகுதிகளை வரையறை செய்யும் வேலையை செய்தனர். குறைவான கால அவகாசத்தில் போதுமான தயாரிப்பு இல்லாத நிலையில் நேஷனல் ஜியாக்ரபி மேப்பை வைத்து 38 ஆவது நிலநேர்கோடை அளவாக கொண்டு கொரியாவை இரண்டாக பிரித்தார்கள். இந்த நிலநேர்கோடுதான் குறைந்தபட்சமாக கொரியாவை சரிபாதியாக பிரிப்பதாக அவர்கள் நினைத்தார்கள். இந்த நில நேர்கோடுக்கு கீழே தலைநகர் சியோல் இருக்கிறது. மேல்பகுதியில் பியாங் யாங் இருக்கிறது. 40 ஆண்டுகளுக்கு முன்பே, ஜப்பானும் ஜார் மன்னர் தலைமையிலான ரஷ்யாவும் இதே நேர்கோட்டை அளவாக வைத்து கொரியாவை இரு நாடுகளும் பிரித்துக் கொள்ள பேச்சு நடத்தியிருந்தன. இந்த பிரிவினையால், அன்றைய நிலையில் ஒருகோடியே 60 லட்சம் கொரியா மக்கள் அமெரிக்காவின் கட்டுப்பாட்டிலும், 90 லட்சம் மக்கள் சோவியத் ரஷ்யா கட்டுப்பாட்டிலும் வந்தார்கள். இந்த பிரிவினையை சோவியத் யூனியன் உடனடியாக ஒப்புக்கொண்டது. சோவியத் ரஷ்யாவின் செஞ்சேனை வடக்குப்பகுதியில் உள்ள பியாங்யாங் நகரை கைப்பற்றியது. அபே நொபுயுகி அமெரிக்காவின் கட்டுப்பாட்டில் உள்ள தென்கொரியாவின் அதிகாரத்தை யாரிடம் ஒப்படைப்பது என்ற கேள்வி எழுந்தது. கொரியாவுக்கான ஜப்பானின் கவர்னர் ஜெனரலாக இருந்த அபே நொபுயுகி கொரியாவின் பல்வேறு விடுதலைக்குழுக்களின் தலைவர்களை தொடர்புகொண்டார். ஆகஸ்ட் இறுதியில் லியு வூன் ஹியுங் என்ற இடதுசாரித் தலைவர் தலைமையில் 1945 ஆம் ஆண்டு செப்டம்பர் மாதம் கொரியா மக்கள் குடியரசு நிறுவப்பட்டது. 1945ஆம் ஆண்டு டிசம்பர் மாதம் மாஸ்கோவில் கூட்டுப்படை நாடுகளின் மாநாடு நடைபெற்றது. அந்தக் கூட்டத்தில் சோவியத் ரஷ்யா, அமெரிக்கா, சீன குடியரசு, பிரிட்டன் ஆகிய நாடுகள் கொரியாவை பாதுகாக்கும் ட்ரஸ்ட்டீஷிப் குழுவில் இடம்பெறுவது என்று ஒப்புக்கொள்ளப்பட்டது. இந்தக் குழு கொரியாவின் விடுதலையை ஐந்து ஆண்டுகளில் முடிவு செய்ய வேண்டும் என்ற நிபந்தனையுடன் அமைக்கப்பட்டது. கொரியாவுக்கு உடனடியாக விடுதலை வேண்டும் என்று கொரியாவின் முக்கிய குழுக்கள் வற்புறுத்திய நிலையில், கொரியாவில் இயங்கிய கொரிய கம்யூனிஸ்ட் கட்சியோ இந்த இடைக்கால ஏற்பாட்டை ஏற்றுக்கொண்டது. இதையடுத்து, 1946 முதல் 1947 வரை சோவியத் ரஷ்யாவும் அமெரிக்காவும் இணைந்த கமிஷன் அடிக்கடி கூடி, கொரியாவுக்கு ஒருங்கிணைந்த நிர்வாகத்தை முடிவு செய்வது குறி்தது பேச்சு நடத்தியது. ஆனால் இந்த முயற்சி தோல்வி அடைந்தது. இரண்டாம் உலகப்போருக்குப் பிறகு சோவியத் ரஷ்யாவும் அமெரிக்காவும் பல்வேறு நாடுகளில் பனிப்போரில் ஈடுபட்டிருந்தன. அதே சமயம் கொரியாவில் விடுதலையை வலியுறுத்தி போராட்டங்கள் அதிகரித்தன. கொரியாவை பாதுகாக்க அமைக்கப்பட்ட குழுவை கலைக்க வேண்டும் என்று அவர்கள் தொடர்ந்து போராட்டம் நடத்தினார்கள். இதன் காரணமாகவே ஒருங்கிணைந்த கொரியாவை உருவாக்கும் முயற்சி தோல்வி அடைந்தது. சிங்மேன் ரீ இதுதவிர, சோவியத் ரஷ்யாவும், அமெரிக்காவும் கைப்பற்றியிருந்த வடக்கு மற்றும் தெற்கு கொரியா பகுதிகளில் கொள்கை வேறுபாடுகள் தீவிரமடைந்தன. 1946 ஆம் ஆண்டு மே மாதம் 38 ஆவது நில நேர்கோட்டை அனுமதி இன்றி தாண்டுவது சட்டவிரோதம் என்று பிரகடனம் செய்யப்பட்டது. எனவே, இரண்டு பகுதிகளில் வசித்த கொரியா மக்கள் அந்தந்த பகுதிகளிலேயே தங்கியிருக்க வேண்டிய நிலை ஏற்பட்டது. 1947 ஆம் ஆண்டு சோவியத் ரஷ்யா சார்பில் அந்த நாட்டின் பிரதிநிதி டெரென்ட்டி ஷ்டிகோவ் ஒரு பிரகடனத்தை வெளியிட்டார். கொரியாவிலிருந்து சோவியத் மற்றும் அமெரிக்க ராணுவம் வெளியேறிவிட்டு, கொரியா மக்கள் தங்கள் எதிர்காலத்தை தீர்மானிக்க அனுமதிக்க வேண்டும் என்று அவர் யோசனை வெளியிட்டார். ஆனால், அந்த யோசனையை அமெரிக்கா நிராகரித்தது. கொரியா முழுமையாக கம்யூனிஸ்ட் நாடாக மாறிவிடும் என்று அமெரிக்கா பயந்தது. எனவே, கொரியாவிலிருந்து ராணுவத்தை வெளியேற்றும் கால அவகாசத்தை அமெரிக்கா மூன்றுமுறை தள்ளிப்போட்டது. 1947 ஆம் ஆண்டு அமெரிக்க ராணுவ தளபதி டக்ளஸ் மெக்ஆர்தர் ஒரு அறிவிப்பை வெளியிட்டார். துணை தளபதி ஹொட்ஜெ கொரியா விவகாரங்களை கவனிப்பார் என்று அந்த அறிவிப்பில் அவர் தெரிவித்திருந்தார். இதையடுத்து, இன்சியான் விமானப்படைத் தளத்தில் ஹொட்ஜெ படையுடன் இறங்கினார். சீனாவிலிருந்து இயங்கிய கொரியா தேசிய அரசு ஹொட்ஜேவின் உதவிக்காக மூன்று மொழிபெயர்ப்பாளர்களை அனுப்பியது. அவர்களை ஹொட்ஜெ சந்திக்க மறுத்துவிட்டார். அதேபோல, ஜப்பான் கவர்னர் ஜெனரல் கொரியா விடுதலைக் குழுக்களின் தலைவர்களைக் கொண்டு அமைத்த கொரியா மக்கள் குடியரசையும் ஹொட்ஜே ஏற்க மறுத்தார். அந்த அரசு சட்டவிரோதமானது என்று டிசம்பர் 12 ஆம் தேதி அறிவித்தார். முன்னதாக செப்டம்பர் மாதம் ஹொட்ஜே தலைமையிலான ராணுவ அரசுக்கு எதிராக பல்லாயிரக்கணக்கான தொழிலாளர்களும் விவசாயிகளும் கிளர்ச்சியில் ஈடுபட்டனர். அந்த கிளர்ச்சியை அமெரிக்க ராணுவம் முறியடித்தது. கம்யூனிஸ்ட் எதிர்ப்பு தலைவரான சிங்மேன் ரீ இடைக்கால அரசாங்கத்தின் தலைவராக அமெரிக்க ராணுவத்தால் நியமிக்கப்பட்டார். இவர் அமெரிக்காவில் தங்கியிருந்தவர். இவர்தான், கொரியாவை ஒருங்கிணைக்கும் முயற்சியை தடுத்தவர். தென்கொரியாவுக்கென தனி அரசாங்கத்தை அமைக்கும்படி அமெரிக்காவை வலியுறுத்தினார். லியு வூன் ஹியுங் ஜப்பான் கவர்னர் ஜெனரல் அபே நொபுயுகியால் நியமிக்கப்பட்ட தற்காலிக கொரியா மக்கள் குடியரசின் தலைவரான லியு வூன் ஹியுங் இரண்டு கொரியாக்களின் இணைப்புக்காக வலது மற்றும் இடதுசாரி ஒற்றுமையை வலியுறுத்தி வந்தார். இவரை வலதுசாரி ஆதரவாளர் ஒருவர் 1947 ஆம் ஆண்டு ஜூலை 19 ஆம் தேதி கொலை செய்தார். இது அமெரிக்காவின் சதி என்று கூறப்பட்டது. இதையடுத்து, தென்கொரியாவில் இயங்கிய இடதுசாரி ஆதரவாளர்களை கொன்றுகுவிக்கும் நடவடிக்கையை அமெரிக்க ராணுவ அரசு தீவிரப்படுத்தியது. அடுத்த சில ஆண்டுகளில் பல்லாயிரக்கணக்கான இடதுசாரி ஆதரவாளர்கள் கொல்லப்பட்டனர். அமெரிக்காவின் பிடியில் இருந்த தென்கொரியாவில் அரசியல் நடவடிக்கை இப்படி இருந்தது என்றால், சோவியத் ரஷ்யாவின் பிடியில் இருந்த வடகொரியாவில் நிலைமை வேறு விதமாக இருந்தது.


ராஷ்மிகாவை இப்படி பாத்திருக்க மாட்டீங்க!...ஹை வோல்ட்டேஜில் சூடான ரசிகர்கள்... - CineReporters ராஷ்மிகாவை இப்படி பாத்திருக்க மாட்டீங்க!...ஹை வோல்ட்டேஜில் சூடான ரசிகர்கள்... ‘அர்ஜூன் ரெட்டி’ திரைப்படம் மூலம் தெலுங்கு ரசிகர்கள் மட்டுமின்றி தமிழ் சினிமா ரசிகர்களையும் கவர்ந்தவர் நடிகர் விஜய் தேவரகொண்டா. அவருடன் ‘கீதாகோவிந்தம்’ உள்ளிட்ட சில படங்களில் நடித்து பிரபலமானவர் நடிகை ராஷ்மிகா மந்தனார். அப்படத்திற்கு பின் மகேஷ்பாபு உள்ளிட்ட சில நடிகர்களுடன் அவர் நடித்துவிட்டார். தற்போது அல்லு அர்ஜூன் நடித்துள்ள புஷ்பா படத்தில் இதுவரைக்கும் நடிக்காத வேடத்தில் அவர் நடித்துள்ளார். அதாவது பாவாடை ஜாக்கெட் மட்டும் அணிந்து தொப்புளை காட்டிக்கொண்டே படம் முழுக்க வருகிறார். இப்படம் விரைவில் வெளியாகவுள்ளது. இந்நிலையில், இப்படம் தொடர்பான அவரின் கவர்ச்சி புகைப்படங்கள் இணையத்தில் வெளியாகி நெட்டிசன்களை சூடாக்கியுள்ளது.


text: தஞ்சையம்பதி: அந்த நாளில் 1 நமது வலைத்தள நண்பர்களுள் பலரும் ஐம்பது அல்லது அறுபது வயதினைக் கடந்தவர்களாக இருப்போம்.. ஒருவர் மட்டும் இளமை!... யாரென்று கேட்கின்றீர்களா?... அது மட்டும் ரகசியம்.. பரம ரகசியம்!... சரி.. விஷயம் என்ன?... இன்றைக்கு நாம் காணும் சில ஊர்கள் - கோயில்கள் ஐம்பது - அறுபது ஆண்டுகளுக்கு முன்னால் எப்படி இருந்திருக்கும்!?... இதோ இப்படித்தான்!... இந்தப் படங்கள் Fb வழியாகக் கிடைத்தவை... பதிவு செய்த நண்பர்கள் யார் என்றெல்லாம் தெரியவில்லை.. எனினும், அவர் தமக்கு மனமார்ந்த நன்றிகள்.. இவற்றை மூன்று ஆண்டுகளாக சேர்த்து வைத்திருக்கின்றேன்... இன்றைய பதிவில் ஒரு சில மட்டும் - தங்களுடன்... ஸ்ரீ மீனாக்ஷி அம்மன் திருக்கோயில் 1890 130 ஆண்டுகளுக்கு முன் மேலே உள்ள படத்தில் ஒரு கிணறு இருக்கின்றதே... அந்தக் கிணறு இன்றைக்கு இல்லை என்பது குறிப்பிடத்தக்கது.. கோயிலுக்குள் இருந்த தீர்த்தக் கிணற்றுக்குள் மண்ணைப் போட்டு மூடி விட்டார்கள்... யானைகள் புடைசூழ திருவிழா - தஞ்சாவூர் மகாமகக் குளத்தில் தெப்பத் திருவிழா உச்சிப் பிள்ளையார் கோயில் மலைக்கோட்டை திருச்சி மலைக்கோட்டை நுழைவாயில் தங்களைக் கவர்ந்திருக்கும் என நம்புகின்றேன்.. அன்புடன், துரை செல்வராஜூ at செவ்வாய், மே 08, 2018 நெல்லைத் தமிழன் 08 மே, 2018 08:49 கடைசிப் படம் இடுகையின் கருத்துக்கு ஒத்துவரவில்லை. மற்றபடி படங்கள் மிக அருமை (சிலவற்றைப் பார்த்திருந்தபோதிலும்). ஜனங்கள் பல்கிப் பெருகிவிட்டனர். ஆலய தரிசனம் மிகவும் கமர்ஷியலாகிவிட்டது. விற்பனைக் கடைகள் பல்கிப் பெருகிவிட்டன. மொத்தத்தில் எக்சிபிஷன்போல் நாம் ஆக்கிவிட்டோம். அதேசமயம், தஞ்சைக் கோவில் இப்போது, அப்போதிருந்ததைவிட நன்றாக வைத்துக்கொள்கிறோம் (அரசுத்துறை). மக்கள் கோவில், நம் பண்பாட்டுக் களம் என்று எண்ணாமல், அதை மாசுபடுத்துவதையும் சொல்லவேணும். இடுகை பிடித்திருந்தது. துரை செல்வராஜூ 08 மே, 2018 09:41 அன்பின் நெ.த.. அவர்களுக்கு நல்வரவு.. தாங்கள் சொல்லிய பிறகுதான் கடைசிப் படம் பதிவுக்கு ஒத்து வராததை உணர்ந்தேன்... அன்றைய தண்டனை முறை என்பதாகப் பதிவு செய்ததை நீக்கி விட்டேன்.. இதைப் போல இன்னும் இருக்கின்றன.. அவற்றைப் பின்னொரு சமயம் பார்க்கலாம்... மற்றபடிக்கு - தஞ்சை பெரிய கோயில் முன்பை விட இப்போது நன்றாகத்தான் பராமரிக்கப்படுவதைச் சொல்லித் தான் ஆகவேண்டும்.. இந்த விடுமுறையில் நிறைய கோயில்களைத் தரிசனம் செய்து விட்டு படங்கள் மற்றும் தகவல்களுடன் வந்திருக்கின்றேன்... அவற்றையெல்லாம் பதிவில் ஏற்றும் போது ஆங்காங்கே நேரில் கண்ட குறைபாடுகளைச் சொல்லலாம் என்றிருந்தேன்... அதனால் தான் இந்தப் பதிவில் வேறெதுவும் சொல்லவில்லை.. KILLERGEE Devakottai 08 மே, 2018 08:57 இதில் திருச்சி மலைக்கோட்டை புகைப்படம் மட்டுமே முன்பு பார்த்து இருக்கிறேன் மற்றவை எமக்கு அரிய படங்களே பகிர்வுக்கு நன்றி. நண்பர். திரு. நெ.த. அவர்கள் சொன்னது போல் கடைசி படம் மனதை வருத்தியது இருப்பினும் ஏதும் காரணமில்லாமல் தாங்கள் இடமாட்டீர்கள் ஆகவே காத்திருக்கின்றேன். அந்த இளமையின் ரகசியமும் அறிய அவா. துரை செல்வராஜூ 08 மே, 2018 09:50 எவர் மனமும் வருந்தும்படிக்கு எதுவும் செய்ய மாட்டேன்.. கதைகளில் கூட எதுவும் சொல்ல மாட்டேன்... அந்த தண்டனை முறை கடைசிப் பட்சமானது.. ஆனால் - குற்றவாளி திருந்துவதற்கு முதல்படி.. பதிவுக்குப் பொருந்தவில்லை என்பதால் நீக்கி விட்டேன்.. காமாட்சி 08 மே, 2018 09:35 ஐம்பது வருஷங்களுக்கு முன் பார்த்தவரும் ஒருவர் கூட வந்து வித்தியாஸங்களைச் சொல்லி வந்தால் இன்னும் இன்ரஸ்டாக இருக்கும். எனக்கு அப்படித்தோன்றக் காரணம் நான் ஒரு வயதானவள். கருப்பு,வெள்ளைப்படங்கள், சுற்றுச் சூழ்நிரல் எல்லாம் பின்னோக்கிப் போக வைக்கிறது. பக்கத்திலேயே இந்தக்காலப் படங்களும் போடுங்கள். மாற்றங்கள் பார்க்காதவர்களுக்கும் கண் முன் வந்து நிற்கும். கோயில்களின் படங்கள் கருத்து எழுது என்கிறது.ரஸித்தேன். திருவண்ணாமலையில் அருணாசலேசுவரர் ஆலயத்தில் வினாயகர் ஸன்னிதியை ஒட்டி ஒரு கிணறு உண்டு. அந்தக்கிணற்றிலிருந்து குடிக்கத் தண்ணீர் கொண்டு வருவோம். இப்போது கிரில் போட்டு மூடி இருந்தாலும் மோட்டர் வைத்து தண்ணீர் எடுத்து உபயோகிக்கிரார்கள். எப்போது அவ்விடம் போனாலும் கிணற்றை எட்டிப்பார்க்காமல் வருவதில்லை. எட்டாவது வயது அனுபவம் எண்பத்தைந்தில் கூட எட்டிப் பார்த்து கதை சொல்ல வைத்து கூட நின்று படமும் எடுத்தக்கொண்டேன் இரண்டு வருடங்களுக்கு முன்பு. பழயகால போட்டோ கிடையாது. உங்கள் பதிவு கவர்ந்திழுக்கும் பதிவுதான். அன்புடன் துரை செல்வராஜூ 08 மே, 2018 09:59 அன்பின் அம்மா.. தங்களுக்கு நல்வரவு... எட்டாவது வயது நினைவுகளுடன் எண்பத்தைந்தில் அந்தக் கிணற்றின் அருகில் நின்று படம் எடுத்துக் கொண்ட தங்களது மகிழ்ச்சியைப் படித்ததும் அழுது விட்டேன்... எத்தனை எத்தனை வாஞ்சை அங்கேயிருந்தால் இப்படி கிண்ற்றினருகில் படம் எடுத்துக் கொள்ளத் தோன்றியிருக்கும்.. 25 வயதில் சிங்கப்பூருக்கு வேலை தேடிச் சென்ற பிறகுதான் படங்கள் எடுக்க ஆரம்பித்தேன் .. இன்றுவரை தொடர்கின்றது... ஒருவேளை மீண்டும் சிங்கப்பூருக்குச் செல்லும் வாய்ப்பு கிடைத்தால் பழைய நினைவுகளுடன் சில படங்கள் எடுத்துக் கொள்ள வேண்டியது தான்... ஸ்ரீராம். 08 மே, 2018 15:59 காமாட்சி அம்மா... // காரணம் நான் ஒரு வயதானவள் // என்னடான்னு பார்த்தேன். அப்புறம் 85 என்று சொல்லி விட்டீர்கள்.. ஹா... ஹா... ஹா... நெல்லைத் தமிழன் 08 மே, 2018 16:44 காமாட்சி அம்மா... உங்கள் பின்னூட்டம் இங்கும் அங்கும் பார்த்து மிக்க மகிழ்ச்சி. நல்லா இருக்கீங்களா? உங்களை அவ்வப்போது நினைத்துக்கொள்வேன். நீங்கள், உங்கள் மகளுடன் (?) வளவனூர் அக்ரஹாரம், கோவில் எல்லாம் சென்றுவந்ததையும் திருவண்ணாமலை கோவிலுக்குச் சென்றுவந்ததையும் உங்கள் இடுகைகளில் படித்த ஞாபகம் வந்தது. அடிக்கடி உங்கள் பின்னுட்டமும், இடுகையும் படிக்க ஆசை. அதிராம்பட்டினம் அதிரடி அதிரா:) 08 மே, 2018 19:03 அப்பூடிச் சொல்லுங்கோ காமாட்ஷி அம்மா.. கறுப்பு வெள்ளையோடு அருகில் இப்போதைய படமும் போடொணும்.. துரை அண்ணன் .. அதிராவைப் பார்த்துப் போஸ்ட் போடப் பழகுங்கோ:).. இதைப் பாருங்கோ என் ஒரு வருட உழைப்பூஊஊஊ ஹையோ ஏன் இப்போ கலைக்கிறார் துரை அண்ணன்.. ஓவரா ஓடாதீங்கோ உடம்புக்கு ஆபத்து.. மீ ஓடித் தப்பிடுவேன்.. http://gokisha.blogspot.com/2011/06/blog-post.html Thulasidharan V Thillaiakathu 09 மே, 2018 02:33 காமாட்சி அம்மா ரொம்ப நாளாச்சு உங்களைப் பார்த்து. நலமா? அதிராம்பட்டினம் அதிரடி அதிரா:) 08 மே, 2018 09:54 என்னாதூஊஊஊஊஉ பதிவர்கள் பெரும்பாலும் எல்லோரும் 50 ஐக் கடந்து விட்டவர்களோ... ஹையோ இதைக் கேட்க ஆருமே இங்கில்லையாஆஆஆஆஆஆ??:).. ஊருக்குப் போய் வந்ததிலிருந்து துரை அண்ணனுக்கு என்னமோ ஆச்சூஊஊஊ.. இதோ இப்பவே உண்ணாவிரதம் ஆரம்பம் தேம்ஸ் கரையில்ல்ல்ல்ல்ல்ல் நேக்கு நீதி வேணும்ம்ம்ம்ம்ம்ம்ம்ம்ம்ம்ம்ம்ம்:) துரை செல்வராஜூ 08 மே, 2018 10:03 ஆதிரா அவர்களுக்கு நல்வரவு... சலங்கைச் சத்தம் ஜாஸ்தியா இருக்கிறப்பவே நெனைச்சேன்... நீங்க அம்பது வயசைக் நெருங்கணும் அல்லது கடந்திருக்கோணும்!... தேம்ஸ் கரையில உண்ணாவிரதமா!.. பக்கத்தில நல்ல ஓட்டல் இருக்குற எடமாப் பார்த்து உட்கார வேண்டும் என, மகிழ்ச்சியுடன் கேட்டுக் கொள்கிறேன்... Geetha Sambasivam 08 மே, 2018 14:30 ஹாஹாஹா, அதிரடிக்கு வயசாகலையா? யாரு சொன்னது? அதிரடிக்கு ஐம்பது என்ன அதுக்கு மேலேயே இருக்கும்! ஸ்ரீராம். 08 மே, 2018 16:01 //பதிவர்கள் பெரும்பாலும் 50 வயதுக்கு மேலே..// ஒரு பூஜ்ஜியம் தேவை இல்லாமல் விழுந்து விட்டது. 5 க்கு மேலே என்று சொன்னால் எல்லோருமே ஒப்புக் கொள்ளுவார்கள். அதிராம்பட்டினம் அதிரடி அதிரா:) 08 மே, 2018 16:32 துரை அண்ணன் பாருங்கோ.. நீங்க தெளிவில்லாமல் எழுதியமையால் எல்லோருமே குழம்பிட்டினம்:)).. ஸ்ரீராம் நேசறிக்கே போயிட்டார் கர்ர்ர்ர்:)).. கீசாக்கா வானத்துக்கும் பூமிக்கும் குதிக்கிறா:).. நீங்க தெளிவாச் சொல்லியிருக்கோணும்.. சென்னை.. ஸ்ரீரங்கப் பதிவர்கள் எல்லாம் 50 ஐத் தாண்டியவர்கள் என:)) ஹா ஹா ஹா.. ஸ்ரீராம். 08 மே, 2018 16:37 மறுபடியும் சொல்றேன்... அஞ்சு வயசுக்கு மேலன்னு சொன்னா எல்லோருமே ஒத்துகிட்டு சைலண்ட்டா போயிடுவாங்க.. இல்லன்னா கலாட்டாதான்... துரை ஸார்.. பாருங்க அதிரா பிரச்னை பண்றங்க... நான் இல்லப்பா.... அது சரி, நேசறின்னா என்ன?!! நெல்லைத் தமிழன் 08 மே, 2018 16:46 நர்சரி - தமிழ் தெரிஞ்சவங்க சொல்றது. நேசறி- தமிழ்ல 'டி' வாங்கினேன் (கனவில்) என்று சொல்றவங்க எழுதறது. ஹா ஹா ஹா. காமாட்சி அம்மா 85 வயசு, வயதானவர் என்று எழுதினதைப் பார்த்ததும், இது என்னடா.. 65+லாம் சுவீட்டு 16 என்று சொல்லும் காலத்தில் 85ஐ, டபால்னு 35னு சொல்லிக்கவேண்டாமா என்று தோன்றியது. அதிராம்பட்டினம் அதிரடி அதிரா:) 08 மே, 2018 16:59 ஐ ஒப்ஜக்ஷன் யுவர் ஆனர்:).. 5 வயசுக்கு மேல என ஜொள்ளியிருந்தாலும் மீ ஒத்துக்க மாட்டேன்ன்.. அவ்ளோ விளக்கம் குறைஞ்ச பேபியாகவா நான் எழுதுறேன்:)) நான் சுவீட் 16 எண்டால் மட்டும்தேன் ஒத்துக் கொள்வேன்:))[உண்மையை மட்டும்தானே ஒத்துக்கொள்ள முடியும் ஸ்ரீராம்:))].. ஹா ஹா ஹா துரை அண்ணன் ஒளிச்சது போது வெளியே வந்து தீர்ப்பை மாத்துங்கோ:) அதிராம்பட்டினம் அதிரடி அதிரா:) 08 மே, 2018 17:02 ஹா ஹா ஹா கர்ர்ர்ர்ர்ர்ர்ர்ர்ர்ர்ர்ர்ர்ர் 4 நெ.த:).. என் சேட்டிபிக்கேட்டை இப்போ தேடி எடுத்து ஸ்கான் பண்ணிப் போடோணும் போல இருக்கே:))... அதென்ன இருந்தாப்போல 65+:) ஹையோ இது ஆருடைய கணக்கோ:)) அந்த திருப்பரங்குன்றத்து முருகனுக்கே வெளிச்சம்:).. ஸ்ரீராம். 08 மே, 2018 17:07 அதிரா.. அஞ்சு வயசுக்கு மேல் என்றால் (நான் ஃபீமேல் ஆச்சே என்று ஜோக்கடிப்பீர்களோ என்றும் எதிர்பார்த்தேன்!) எல்லோருமே அதில் வந்து விடுவார்கள். அஞ்சு வயசுக்குமேல என்றால் ஆறு அல்லது ஏழு வயசு என்று மட்டும்தானா அர்த்தம்?!!!! ஆ... துரை அண்ணன் பதிவில் சண்டையா? என்னடா இது... குவைத்துக்கு வந்த சோதனை! அதிராம்பட்டினம் அதிரடி அதிரா:) 08 மே, 2018 17:15 ஹா ஹா ஹா நீங்க அந்த "மேல்" ஐ எதிர்பார்த்தீங்களோ:))... இப்பூடி ஐடியா எல்லாம் அம்பதைத்:) தாண்டியோருக்குத்தான் வருமாக்கும்:)[ஹா ஹா ஹா இதைத்தான் பொல்லுக்கொடுத்தே.... என்பினமோ:))] நேக்கு இப்பூடிக் கண்டு பிடிக்கத்தெரியாதே:) சுவீட் 16 க்கு சூது வாது தெரியாதாக்கும்:)).. ஹையோ கை லேக்ஸ் ஆ...டுதே நேக்கு:)).. ஹா ஹா ஹா திருவிளாக்களில் சண்டை வருவது சகஜம் தானே:)).. எனக்கு நீதி கிடைக்காமல் தேரிழுக்க விட மாட்டேஏஏஏஏஏஏஏஏஏஏஏன்ன்ன்ன்:)).. ஸ்ரீராம். 08 மே, 2018 17:19 ஸ்ரீராம். 08 மே, 2018 17:21 // சுவீட் 16 க்கு// கண்ணாடியில் பாருங்கள். 16 ஆகத் தெரியும்! அதிராம்பட்டினம் அதிரடி அதிரா:) 08 மே, 2018 18:28 ஹா ஹா ஹா துரை அண்ணன் ஓடிக் கமோன்ன்ன்ன்ன்:) ஸ்ரீராம் ரென்ஷனாகிட்டார்ர்ர்ர்ர்ர்:)) கண்ணாடியிலும் சுவீட் 16 ஆகவே தெரியுமாம்ம்ம் ஹா ஹா ஹா .... கண்ணாடி எப்பவும் உண்மையைத்தான் சொல்லும் என கண்ணதாசன் அங்கிளே ஜொள்ளிட்டார்ர்ர்ர்ர்ர்ர்ர்ர்ர்ர்:)).. Thulasidharan V Thillaiakathu 09 மே, 2018 02:36 ஹையோ அதிராவின் வயசு 80 என்று என்னோடு சேர்ந்து ப்ரூஃப் கொடுக்க அவங்க செக் ஏஞ்சல் இல்லையே!! ல்லையே!!,லையே! யே!! ஏஞ்சல் எங்கிருந்தாலும் ஒடி வந்து இங்குட்டு வந்து ஃப்ரூஃப் கொடுத்துட்டுப் போங்க!! ஆமாம் அதிரா கண்ணாடி உண்மையைத்தான் சொல்லும் 80 என்று!!! Thulasidharan V Thillaiakathu 09 மே, 2018 02:40 பாண்டிய மன்னன் எழுப்பிய ஐயம் போலல்லவா இப்ப துரை அண்ணன் எழுப்பிவிட்டார்!!! ஆஹா...இங்கு பதிவர் பெண்களின் வயது பற்றிய சர்ச்சையை!! ஜூப்பர்!! பெண்கள் இயற்கையிலேயே எப்போதும் இளமையானவர்களா எப்போதும் ஸ்வீட் 16 என்று சொல்லிக் கொள்கின்றனரே!! ஏன்று... Dr B Jambulingam, Assistant Registrar (Retd), Tamil University 08 மே, 2018 11:19 அரிதின்முயன்று பகிர்ந்தமைக்கு நன்றி. படங்கள் புருவகங்களை உயர்த்திவிட்டன. G.M Balasubramaniam 08 மே, 2018 13:25 நானும் அவ்வப்போது பல பழைய படங்களைப் பகிர்ந்திருக்கிறேன் குறிப்பாக இப்போது நான் வசிக்கு பெங்களூர் பற்றியவை வேறு படங்களும் உண்டுஅவை சில நொஸ்டால்ஜிக் நினைவுகளைத் தூண்டும் திண்டுக்கல் தனபாலன் 08 மே, 2018 14:30 படங்கள் அனைத்தும் பொக்கிசங்கள்... Geetha Sambasivam 08 மே, 2018 14:32 எல்லாப் படங்களும் அருமை. அந்தக் கடைசிப்படம் என்னவாக இருக்கும் என மண்டை குடையுதே! இங்கே திருச்சி மலைக்கோட்டை நுழைவாயில் தான் கடைசியில் இருக்கு. அது பார்த்ததில்லை முதல் முறையாப் பார்க்கிறேன். இதிலேருந்தே தெரிஞ்சிருக்கணுமே, நான் தான் சின்னப் பொண்ணுனு! :) அதிராம்பட்டினம் அதிரடி அதிரா:) 08 மே, 2018 17:03 கீசாக்கா கடைசி வரியில என்னமோ சொல்ல வாறீங்க... நேக்குத்தான் வாசிக்க முடியல்ல:)) Thulasidharan V Thillaiakathu 09 மே, 2018 02:30 கீதாக்கா ஆமாம் கீதாக்கா நானும் முதல் முறையா பார்க்கறேன்....!!! அதனால அந்தக் கடைசி வரிய டிட்டோ செஞ்சுக்கறேன்... Geetha Sambasivam 09 மே, 2018 03:35 ஹெஹெஹெஹெ அதிரடி, வயசானவங்க எப்படிப்புரிஞ்சுப்பாங்க? :))))) ராஜி 08 மே, 2018 15:06 திருச்சி மலைக்கோட்டை நுழைவாயிலும், மகாமக குளம் படமும் புதுசு பழைய படங்களைப் பார்த்து இப்போதைக்கு அப்போது எப்படி இருந்தது என்று பார்ப்பது ஒரு சுவாரஸ்யம். மதுரை மீனாட்சி அம்மன் கோவிலும் தஞ்சைப் பெரிய கோவிலும் எவ்வளவு மாற்றங்கள்! திருவரங்கமும்தான்! நெல்லைத் தமிழன் 08 மே, 2018 16:54 ஸ்ரீராம் - நான் 6-7 வருடங்களுக்கு முன்பு, நெல்லை கிராமத்தில் நான் சிறுவயது முதல் இருந்த பெரியப்பாவின் வீட்டைப் பார்த்தேன். இவ்வளவு சிறிய இடத்திலா அவ்வளவு மகிழ்ச்சியாக 8-9 பசங்களின் விடுமுறைக்காலம் கழிந்தது என்று மிகுந்த ஆச்சர்யம். கிராமத்தின் பிரதான தெருவும் அடையாளம் தெரியாத அளவு மாற்றம் (அப்போது இருந்தவர்களில் 90% இல்லை, அதாவது அந்தக் குடும்பங்களே இல்லை. புதிய ஆட்கள்) உங்களுக்கும் மதுரைக்குச் (தஞ்சைக்கு) சென்றபோது அவ்வாறு தோன்றியிருக்கா? ஸ்ரீராம். 08 மே, 2018 17:04 // உங்களுக்கும் மதுரைக்குச் (தஞ்சைக்கு) சென்றபோது அவ்வாறு தோன்றியிருக்கா? // ஆம் நெல்லை.. நாங்கள் தஞ்சாவூர் மருத்துவக்கல்லூரிக் குடியிருப்பில் வாழ்ந்த வீட்டைப் பார்க்கும்போது ரொம்ப ரொம்ப ஆச்சர்யமாக இருந்தது. இவ்வளவு சின்ன இடத்தில் ஐந்தாறு பேர்கள் இருந்தோம்.. எந்த குறையும் சொல்லாமல் என்று ஆச்சர்யம். மதுரை, ஏன் தஞ்சையிலும் சரி, அப்போது நாங்கள் வாங்கிய பால் அளவை இப்போது நினைத்துப் பார்த்தால் அவ்வளவு பேர்களுக்கு எப்படிச் சமாளித்தார் அம்மா? என்று ஆச்சர்யமாக இருக்கும். பதினைந்து தேதிக்குமேல் அப்பாவின் காசு டப்பாவில் பத்து ரூபாய், அல்லது பதினைந்து ரூபாய்தான் இருக்கும்! Anuprem 08 மே, 2018 16:00 ஒவ்வொன்றும் அழகு ..ரசித்தேன்.. துரை செல்வராஜூ 09 மே, 2018 10:12 Thulasidharan V Thillaiakathu 09 மே, 2018 02:28 துரை அண்ணா வண்க்கம். நேற்று உங்கள் தளம் திறக்கவே முடியலை. கணினி ஹேங்க் ஆகியது. மீண்டும் கணினி மெமரி பிரச்சனை போலும். வேறு சில தளங்களும். இன்று காலை உங்கள் தளம் மட்டும் இப்போது ஓபன் செய்தேன் திறந்துவிட்டது உடனே!! எனவே தாமதமாகிவிட்டது அண்ணா. படங்கள் அத்தனையும் மனதைக் கொள்ளை கொள்ளுகிறது. என்ன அழகு. தஞ்சை பெரிய கோயிலில் என்ன மாற்றங்கள். கிணறு மூடப்பட்டது வருத்தம் இல்லையா... அழகு படங்கள். என்னென்னவோ மனதில் தோன்றுகிறது. அப்போதைய காலம் இப்போது வராதா என்றும் ஏங்குகிறதுதான்...அப்போதைய நிறைவு இப்போது இருக்கா என்றால் இல்லை என்று சொல்லலாம்...ஹும்...பெருமூச்சு!! கோமதி அரசு 09 மே, 2018 07:31 பழைய படங்கள் பொக்கிஷங்கள். வயது குறைவானாலும் அனுபவ அறிவு அதிகம் அதிராவிற்கு. வாழ்க்கைக்கு தேவையான (எல்லோருக்கும்) விஷயங்களை பக்குவமாய் சொல்வார். மூர்த்தி சிறிதானலும், கீர்த்தி பெரியது என்று . நெல்லைத் தமிழன் சொன்னது போல் விடுமுறை வரும் விருத்தினர்கள் எவ்வளவு பேர் என்றாலும் வீட்டில் தங்கி உணவு உண்டு களித்த காலங்க்கள் திரும்பி வருமா என்று ஏங்க வைக்கிறது. இப்போது வரும் போதே ஓட்டலில் அறை போட்டு விட்டு அப்புறம் தான் வருகிறார்கள். காலம் மாறுது, கருத்து மாறுது, கோலம் மாறுது, கொள்கை மாறுது. மற்றம் மனங்களில்.


7d20 நாடு முழுவதுமுள்ள 200க்கும் மேலான மாவட்டங்களில் கொரோனா பாதிப்பு தினந்தோறும் அதிகரித்த வண்ணம் உள்ளது. இதுவரையில் இந்தியாவில் கொரோனா பாதிப்பு இரண்டாம் கட்டத்தில்தான் உள்ளது என மத்திய சுகாதாரத்துறை தெரிவித்துள்ளது. இருப்பினும், சமூகப் பரவல் அளவில் பரவத் தொடங்கிவிட்டால் அதீத உயிரிழப்புகளையும், பாதிப்புகளையும் ஏற்படுத்திவிடும் என்பதற்காகவே, கடந்த மார்ச் 24ம் தேதி நள்ளிரவு முதல் ஏப்ரல் 14ம் தேதி வரை 21 நாட்களுக்கு மத்திய அரசு தேசிய ஊரடங்கு உத்தரவைப் பிறப்பித்தது. இதனையடுத்து, அனைத்து மாநில அரசுகளும் இந்த ஊரடங்கை அமல்படுத்தி நடைமுறைப்படுத்தி வருகிறது. இந்த 21 நாட்களுக்குப் பிறகு மீண்டும் ஊரடங்கு இடைவெளிவிட்டு ஜூன் மாதம் வரை நீட்டிக்கப்படுவதாக செய்திகள் வெளிவந்த வண்ணம் உள்ளது. ஆனால், மத்திய அரசோ இதுவரை அப்படியொரு முடிவு எதுவும் எடுக்கவில்லை எனக் கூறியுள்ளது. இந்நிலையில், தெலங்கானா மாநிலத்தில் 364 பேருக்கு கொரோனா வைரஸ் இருப்பது உறுதிப்படுத்தப்பட்டுள்ளது. அதில், 33 பேர் குணமடைந்த நிலையில், 11 பேர் உயிரிழந்திருக்கிறார்கள். இதனால், கொரோனா வைரஸ் மேலும் பரவாத வண்ணம் மக்கள் எவரும் வெளியே வரக்கூடாது என்பதற்காக பல்வேறு நடவடிக்கைகளை எடுத்து வருகிறது அம்மாநில அரசு. முன்னதாக, அவசியமின்றி வெளியே வந்தால் துப்பாக்கிச் சூடு நடத்தவும் உத்தரவிடப்படும் என முதலமைச்சர் சந்திரசேகர ராவ் எச்சரிக்கை விடுத்திருந்தார். இப்படி இருக்கையில், தெலங்கானா மாநிலத்தில் ஜூன் மாதம் 3ம் தேதி வரை ஊரடங்கு உத்தரவு நீட்டிக்கப்படுவதாக அண்மையில் செய்திகள் வெளிவந்தன. ஆனால், அவ்வாறு எந்த நீட்டிப்பு உத்தரவும் பிறப்பிக்கவில்லை என்றும், ஏப்ரல் 14க்குப் பிறகு 2 வார காலத்திற்கு நீட்டிக்க ஆலோசிக்க இருப்பதாகவும் முதலமைச்சர் சந்திரசேகர ராவ் கூறியுள்ளார். மேலும், இந்தியா முழுவதும் கொரோனா பாதிப்பு எண்ணிக்கை அதிகரித்து வருவதால், பொருளாதார இழப்பைக் கணக்கில் கொள்ளாமல், மக்களின் உயிரே முக்கியம் எனக் கருத்து தெரிவித்து, ஊரடங்கை மேலும் நீட்டிக்க வேண்டும் என தான் வேண்டுகோள் விடுத்துள்ளதாகவும் சந்திரசேகர ராவ் தெரிவித்துள்ளார்.